Foto: Vesna Lalić, Aleksandar Dimitrijević / RAS Srbija\nKlubovi koji zauzimaju bitan deo u tradiciji "plemine veštine" u našoj zemlji se vraćaju na velika vrata zahvaljujući sjajnoj akciji Bokserskog saveza Srbije na čelu sa Nenadom Borovčaninom.\nBokserski derbi zanimljiv je i među fudbalerima, te su čelnici FK Crvena zvezda i FK Partizan komentarisali dolazeći spektakl na kom će pobeda biti imperativ za obe strane.\nUvertira za bokserski derbi\nZvezdan Terzić, generalni direktor FK Crvena zvezda, sa nestrpljenjem očekuje večiti derbi u boksu i ne krije oduševljenje što će crveno i crno-beli ukrstiti rukavice prvi put posle 26 godina.\n- Lokacija Trg Republike sama po sebi garantuje spektakl. Nema sumnje da je Nenad Borovčanin, predsednik Bokserskog saveza Srbije, oživeo plemenitu veštinu u našoj zemlji, a organizacija derbija je samo šlag na torti. Verujem u pobedu Crvene zvezde - kazao je za "Republiku" Terzić nakon plasmana fudbalera Zvezde u Ligu Evrope.\nPrvi operativac Partizana, generalni direktor Miloš Vazura, raduje se spektaklu koji je na programu u subotu od 19 sati na Trgu Republike i veruje u pobedu crno-belih.\n- Nadam se da će naši bokseri "tući" večitog rivala kao što mi to radimo u fudbalu sezonama unazad. Biću svim srcem uz naše borce kao i celo Sportsko društvo Partizan. Svaka čast za organizaciju BS Srbije na čelu sa Nenadom Borovčaninom, boks ponovo živi - kaže Vazura.


Vogošća: Muškarac u kombiju pokušao prokrijumčariti 18 migranata - IlijasNet\nIlijasNet/BiH/Vogošća: Muškarac u kombiju pokušao prokrijumčariti 18 migranata\nVogošća: Muškarac u kombiju pokušao prokrijumčariti 18 migranata\nRedakcija 6. Marta 2020.\nPripadnici Sedme policijske uprave – MUP Kantona Sarajevo danas su u jedan sat iza ponoći, uhapsili 30-godišnjeg Semira B. iz Bosanske Krupe zbog postojanja osnova sumnje da je počinio krivično djelo krijumčarenje osoba.\nOn je u ulici Igmanska, općina Vogošća, zatečen da upravlja Volkswagenovim kombijem T5, u kojem se nalazilo 18 migranata, koji kod sebe nisu imali identifikacione dokumente.\nO slučaju je obaviješten dežurni tužilac Tužilaštva BiH, a uhapšeni je predat u prostorije Jedinice za osiguranje objekata i zadržavanje osoba lišenih slobode MUP-a Kantona Sarajevo.\nMigranti su prevezeni u prostorije Službe za poslove sa strancima. Nastavlja se rad na dokumentovanju navedenog krivičnog djela, kao i pronalasku još jedne osobe koja se dovodi u vezu s istim, a čiji identitet je poznat policijskim službenicima.\nGrađani Visokog i dalje plaćaju najskuplje gorivo među gradovima u reg\nVlada KS: Usvojene mjere kojima se precizno definiše i nalaže postupan\nNova naredba: Ko se od četvrtka smije kretati tokom policijskog sata


POSLE KIŠE – Nauka kroz priče\n(FELJTON: Regionalna mapa klimatskog skepticizma 4/4)\nMada još uvek nisu dovoljno pouzdani podaci o tome koliko koja zemlja utiče na klimu, zemlje regiona Zapadnog Balkana, posebno Srbija i Bosna, u značajnoj meri zavise od sagorevanja uglja u termoelektranama koje dovodi do emisije CO2, ali se u različitim zemljama barata sa teško uporedivim brojkama.\nMapa prikazuje dostupne podatke Svetske banke još iz 2013. godine, po kojima emisija CO2 u metričkim tonama po glavi stanovnika iznosi u Srbiji 6,27 tona, u Bosni i Hercegovini 6,08, Hrvatskoj 4,12, Severnoj Makedoniji 3,78 i Crnoj Gori 3,62 tona CO2.\nSeverna Makedonija se 2016. godine prvi put suočila sa velikim posledicama klimatskih promena. Obilne kiše zahvatile su skopski region i izazvale bujice koje su odnele 21 žrtvu, a ni do danas nisu otklonjene posledice štete.\n“Severna Makedonija se skoro čitavu deceniju nalazi u vrhu najzagađenijih zemalja, a zastarela industrija i u izveštajima EU notirana je kao najveći izvor gasova koji direktno utiču na promenu klime”, objašnjava medijski ekspert i novinar Aleksandar Pisarev iz Centra za strateška istraživanja i dokumentaciju “Forum”.\n“Građani opterećeni egzistencijalnim problemima smatraju da su upozorenja o klimatskim promenama preterana i deo svetske zavere protiv siromašnih zemalja”, dodaje Pisarev, navodeći kako se u medijima često pominje da je Skoplje “najzagađeniji grad u svetu”.\nSa više od 240 sunčanih dana u godini, Crna Gora ima blagu mediteransku klimu, ali je ne zaobilaze ni klimatski ekstremi. “Retko se ova tema može naći u medijima osim ako je reč o ekstremnoj nepogodi ili događaju kome prisustvuju visoki zvaničnici”, kaže Sanja Orlandić, programski koordinator za energiju iz nevladine organizacije Green Home koja je u Crnoj Gori izuzetno aktivna.\nOrlandić ocenjuje da je umesto skepticizma sve prisutnije povezivanje klimatskih promena sa nepogodama, o čemu govore mediji, ali i stanovništvo, turistički radnici i poljoprivrednici. “Veći je fokus na usklađivanju dokumentacije sa evropskom, a manje se razmišlja šta se lokalno može uraditi da bi se klimatske promene ublažile”, smatra Orlandić dodajući da u Crnoj Gori ima malo naučnika koji su aktivni u klimatologiji, pa da nema ni dovoljno debata.\nNa drugoj strani Drine, u Bosni i Hercegovini, prelomni trenutak dogodio se 2012. godine kada su snežne padavine zatrpale zemlju, uključujući i usko priobalje. I danas, uz najave velikih padavina, mediji se pitaju da li će se ponoviti februar 2012.\n“Кod nas nije kao u Srbiji“, kaže Dženan Zulum, klimatolog na Odsjeku za klimatološka istraživanja i studije Federalnog hidrometeorološkog zavoda u Sarajevu. „Nisam primetio da ovde ima skeptika“. Međutim, nije u pitanju rezultat predanog medijskog rada stručnjaka. Pomalo u šali, Zulum dodaje da se dogodi da Zavod danima ne dobije nijedan poziv od medija.\nJedini vidljiviji medij koji je skeptičan u vezi klimatskih promena je portal „Logično“, lociran iza administrativne granice, u Distriktu Brčko. „Iskreno, nikada nisam čuo za taj portal“, priznaje Zulum. U još jednom pokazatelju da su državne granice slabije od kulturnih i ideoloških, “Logično” čita, kako sam kaže, Nedeljko Todorović, klimatski skeptik iz Beograda.


Počeli međunarodni sajmovi "LORIST"\nPočeli međunarodni sajmovi „LORIST“\nTanjug 2. oktobra 2019. 13:26\nNOVI SAD – U Novom Sadu su otvoreni 52. međunarodni sajmovi „LORIST“, na kojima učestvuje više od 500 izlagača iz oko 20 zemalja.\nMeđunarodni sajmovi počeli su Sajmom lova i ribolova i Sajmom ekologije, dok Sajam turizma i Sajam sporta publiku dočekuju od sutra.\nZemlja partner je Mađarska, a nastupa više od 500 izlagača koji će predstaviti ponudu u oblastima lova, ribolova i turizma Dunavskog regiona, kao i ekologiju i sport u Srbiji.\nOtvaranju sajma je prisustvovao gradonačelnik Novog Sada Miloš Vučević, koji je rekao da Lorist predstavlja jednu od najprepoznatljivijih izložbi Novosadskog sajma, kao i da se uspeh sajamskih manifestacija u gradu pozitivno reflektuje na ekonomiju grada, pokrajine i cele Srbije.\n„Verujem da će posetioci moći da uživaju u onome što su im izlagači pripremili, i da ćemo svi zajedno da radimo na širenju svesti o tome da moramo biti fokusirani na očuvanje životne sredine, kao i na njeno unapređenje. Želimo da nam grad bude još zeleniji, da niču nova stabla, a stara da čuvamo, da projektu ozelenjavanja pristupamo odgovorno, uz adekvatnu stratešku dokumentaciju i podršku struke“, rekao je Vučević.\nPredsednik Skupštine Vojvodine Ištvan Pastor pozdravio je to što je ove godine zemlja partner Sajma Mađarska i naglasio da bi bilo lepo da manifestacija gostuje na svetskoj izložbi „Ujedinjeni s prirodom“, čiji će domaćin 2021. godine biti upravo Mađarska.\nUz izložbenu postavku u halama i na otvorenom delu Sajmišta, organizuju se kongresne aktivnosti i poslovni susreti, a učesnici dolaze iz 20 zemalja, Austrije, Republike Srpske, Bosne i Hercegovine, Bugarske, Crne Gore, Danske, Francuske, Grčke, Hrvatske, Holandije, Mađarske, Nemačke, Rumunije, Rusije, Severne Makedonije, Slovačke, Slovenije, Srbije, Turske i Velike Britanije.\nCena ulaznice za odrasle je 300 dinara, dok je za decu od 7 do 12 godina, penzionere i kolektivne posete cena 200 dinara.


On je istakao da je u toku noći u centralnom i zapadnom delu Srbije pala velika količina kiše i da je problema bilo na više mesta u Srbiji, prenosi Politika.\nRTS prenosi da je na teritoriji celog grada Kraljeva vanredna situacija, a u centar grada došli su vatrogasci i crpe vodu koja je prodrla u dvadesetak kuca.\nIz Štaba za vanredne situacije kažu da je put ka selima Milakovac, Godačica i Sirča u prekidu zbog padavina.\nKiša od jutros pada i u opštini Ivanjica, gde je izazvala probleme - izlili su se bujični potoci, a nekoliko domaćinstva je poplavljeno, dok je u pojedinim delovima opštine, pokrenuta su i klizišta, prenosi Glas zapadne Srbije.\nNa deonici Drakčići - Roćevići, nadomak Kraljeva, došlo je do odrona i na snazi je obustava saobraćaja. Takođe, saobraćaj je obustavljen zbog izlivanja reke Gorušice na deonici Guča - Kaona, navode „Putevi Srbije”.\nNa celoj teritoriji Opštine Lučani je proglašena vanredna situacija zbog poplava izazvanih jakom jutrošnjom kišom.\nPo podacima Opštinskog štaba za vanredne situacije, najkritičnije je u selu Viča gde je desetak domaćinstava pod vodom, te je u toku intervencija spasilačkih ekipa i evakuacija meštana.\nKritično je i u selima Kotraži, Vučkovici, Donjem Dubcu, Rtima i Turici.\nNa području opštine Ivanjica je palo 116 litara kiše po kvadratnom metru, a zbog obilnih padavina pričinjena je velika materijalna šteta u infrastrukturi, rekao je za Tanjug predsednik te opštine Zoran Lazović.\nU opštini Arilje je proglašena vanredna situacija zbog porasta toka Moravice, a najkritičnije je u selu Mirosaljci gde je, prema pisanju lokalnih medija, ugroženo pet kuća i jedna fabrička hala.\nObilna kiša na teritoriji opštine Tutin izazvala je poplave na više lokacija u užem centru grada, a lokalni put Tutin-Mehov krš neprohodan je za saobraćaj zbog izlivanja reke Vidrenjak.\nPrema podacima meteorologa, na području opštine Tutin od sinoć je palo oko 90 litara kiše po metru kvadratnom, a obilne padavine najavljene su i u naredna 24 sata.\nŠri Lanka: Više od 200 ljudi stradalo u poplavama\nZbog velikih poplava naređena evakuacija na istoku Kanade\nU Kolumbiji za noć pala mesečna količina kiše - stradalo 14 osoba


CINS najavio istraživanje problema u osnovnim školama - Dijalog.net\nNaslovna Društvo CINS najavio istraživanje problema u osnovnim školama\nPostavljeno 7. November 2019.\nBeograd, 7. novembar 2019. – Centar za istraživačko novinarstvo Srbije (CINS) najavio je da će se u narednom periodu baviti problemima u beogradskim osnovnim školama.\nCINS poziva građane i građanke da, ukoliko imaju informacije o slučaju nasilja, diskriminacije, korupcije, popune sledeći upitnik i podele ga sa onima koji imaju slična iskustva.\n“Obavezujemo se da ćemo sve podatke čuvati u skladu sa najvišim standardima bezbednosti podataka i standardima istraživačkog novinarstva”, poručuju iz CINS-a svima koji žele da sa ovom organizacijom podele svoja saznanja i podatke o uočenim problemima.\nDodaju i da imena i druge lične podatke “koje nam ostavite nećemo koristiti u pričama dok vas ne kontaktiramo”.\nViše o radu CINS-a, nagradama koje su dobili i donatorima možete saznati na cins.rs.\nPrethodno UNS: Poruke sa letaka mogu da ugroze sigurnost novinara N1\nSledeće Konkurs za medije i organizacije civilnog društva koje se bave medijima\nTop Tags konkurs vladavina prava istraživanje evropske integracije mediji Evropska komisija OCD mladi Civilno društvo lokalna samouprava Vlada Republike Srbije Društvo Srbija i Evropska unija ljudska prava Evropska unija


150.000 gledalaca filma "Kralj Petar Prvi" za manje od mesec dana\nNaslovna VESTI 150.000 gledalaca filma “Kralj Petar Prvi” za manje od mesec dana\nFilm reditelja Petra Ristovskog svakodnevno dobija pozitivne kritike.\nIstorijsku dramu “Kralj Petar Prvi” za manje od mesec dana pogledalo je 150.000 gledalaca! Posle odličnog premijernog starta na tri beogradske premijere, i publika širom Srbije je sa nesmanjenim interesovanjem odlazila u bioskop da pogleda film o stradanju srpskog naroda u Prvom svetskom ratu.\nOsim što je široka publika svojim interesovanjem dala podršku ovom ostvarenju, i stručna kritika bila je jednoglasna da smo dobili odličan film. Kritičari nisu štedeli reči hvale. Kazali su da je ovo “zreo i uspeo film primetno krupnih ambicija u bezmalo svakom svom aspektu”.\nSa premijere fima u Beogradu, Foto: Promo\nNaglašeno je da je film “Kralj Petar Prvi”, uprkos brojnim predrasudama, uspeo da “pod jednim krovom pruži i istinski spektakl i nepatvoreni tragizam u priči sa finom ravnotežom antiratnog sentimenta i promišljenog patosa”.\nFilm “Kralj Petar Prvi” je prvi film posle dosta vremena koji je uspeo da ujedini reč kritike i široku publiku. A, što gotovo sve pozitivne kritike i broj gledalaca svakodnevno potvrđuju.\nPrethodni članakNagrada “Stevan Pešić” za “Poslednji argonaut” Aleksandra Gatalice\nSledeći članakCrtani film “Petar Pan i Magična knjiga Nedođije” od 27. decembra u bioskopima


Šapić: Bilo bi nepristojno i politički nerealno da nismo ušli u Vladu Srbije :: Vesti\nVesti / Šapić: Bilo bi nepristojno i politički nerealno da nismo ušli u Vladu Srbije\nIzvor: Foto : Beta/Vlada Srbije/SLOBODAN MILJEVIC\n"Da su normalne okolnosti i SPAS i Socijalistička partija Srbije bi verovatno ostale van vladajuće većine. Dmitrović se bavi demografijom i porodicom... i dok se bavio novinarstvom radio na tome da očuva srpski narod, zbog čega je referentan za to ministarstvo", ocenio je Šapić.\n"Ja sam se naježio, mislim da je primerenije da se to nazove 'Ministarstvo za monolog'. Svaka komunikacija se bazira na dijalogu, inače bi bilo (relevantno) i pitanje da li treba da jedete. Vi imate zatvorena vrata prema opoziciji, Čomić se brutalno ponašala dok je bila na poziciji šefa parlamenta i bila je zastupnik (narušavanja) političkog sistema u Srbiji", smatra Milivojević.\nDodaje da je ona bila jedna od glavnih aktera kada je od Srpske radikalne stranke "oteto" 20 mandata, odnosno da je prihvatila argument da se mandate zagubili tadašnji lideri SNS-a i Tomislav Nikolić Vučić.\n"(Oročena) vlada će biti pozitivna ako Vučić iskoristi vreme da pripremi ozbiljne uslove za jedne ozbiljne demokratske izbore",zaključio je Milivojević.\nutisak nedelje spas nova vlada Aleksandar Šapić ratko dmitrović\nVOICE: Osećaju se tendencije iz Poljske u urušavanju prava žena i prava na abortus\nTatalović: Uvrede upućene meni su napad na N1; Zekić: Vučić ne utiče na medije


Pravila o zaštiti privatnosti – Villa King Apartments, zvanični veb sajt | Apartmani u gradu Brela\nOva Izjava o zaštiti privatnosti se odnosi na veb sajt www.villaking.com koji je u vlasništvu i kojim upravlja objekat Villa King Apartments. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.villaking.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na stiperaos@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na stiperaos@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na stiperaos@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Obeležen jubilej masonske lože Timakum - Knjaževačke vesti\nHome / Knjaževac / Obeležen jubilej masonske lože Timakum\nPrva timočka masonska loža Timakum obeležila je 30. novembra deset godina postojanja i rada u prisustvu velikog broja gostiju iz Grčke i Bugarske, Velike nacionalne lože Srbije, te 74 lože sa teritorije Srbije.\nPored dodela zahvalnica i plaketa, ovom prilikom predstavljena je i monografija posvećena jubileju lože Timakum. Kako je istaknuto, u svojim aktivnostima, Loža se nije zadržala samo na masonskim temama i ritualima, već je polje svojih delatnosti proširila na mnoga druga dešavanja, vezana ili ne za slobodno zidarstvo. Tu spadaju razne promocije masonskog karaktera, uglavnom pisane reči, ciljne i svrsishodne tribine sa poznatim masonima, tematske konferencije i predavanja, humanitarne akcije, pomoć i učešće u izdavanju lokalnih izdanja na razne kulturne i kulturološke teme i drugo.\nU proteklih deset godina, paralelno sa „izgradnjom boljih ljudi“ što je prevashodan cilj masonerije, članovi lože Timakum su se trudili da gostima, svojoj braći sa ove ili one strane granice, predstave svoju postojbinu Timočku krajinu na najbolji mogući način. Posete gradovima Zaječar, Кnjaževac, Negotin, Sokobanja, kasnoantičkim lokalitetima Felix Romuliana i Timacum minus, Staroj planini i ostalim atraktivnim destinacijama, doprinele su daljoj promociji turističkih potencijala ovog kraja.\nPrevious: Izuzetan uspeh knjaževačkih predstavnika u Bench press-u\nNext: Održana tribina ”Stop diskriminaciji” u sklopu obeležavanja Medjunarodnog dana osoba sa invaliditetom


Bingo u Banovićima dogovara nove investicije - Biznis Info\nYou are at:Home»Kompanije»Bingo u Banovićima dogovara nove investicije\nNačelnik Općine Banovići Midhat Husić održao je u ponedjeljak u svom kabinetu sastanak sa jednim od vodećih bosanskohercegovačkih poduzetnika Senadom Džabićem, vlasnikom kompanije Bingo i njegovim saradnicima.\nNa sastanku je razgovarano o budućim ulaganjima kompanije Bingo na području općine Banovići.\nKako je saopćeno iz općinske press službe, razgovarano je o investicijama koje se odnose na izgradnju modernog TC Bingo sa pratećim sadržajima u Banovićima, na lokaciji kod Energopetrol benzinske pumpe, zgrada bivšeg Brigo Investa, te rekonstrukciji stare ili izgradnji nove zgrade Robne kuće Bingo u Banovićima.\nRazgovarano je i mogućnostima izgradnje peradarske farme za potrebe kompanije Bingo na području Banovića.\nNačelnik Husić je izrazio zadovoljstvo ovom posjetom i iskazanom namjerom kompanije Bingo da investira na području općine Banovići te obećao svesrdnu pomoć Općine u što bržoj realizaciji najavljenih investicija, na obostrano zadovoljstvo.\nBanovići Bingo Midhat Husić Općina Banovići Senad Džambić


Vesti online / Svet / / Saradnja Konzulata i zajednice\nU Srpskom Kulturnom klubu "Sveti Sava" u sidnejskom naselju Hokston Park, u prisustvu generalnog konzula Republike Srbije Branka Radoševića i konzula Petra Špadijera, održana je svečanost povodom Dana državnosti Srbije.\nKonzuli, domaćini i folkloraši\n- U ime gospodina Špadijera i u moje ime želim da se zahvalim svima iz ovog kluba na velikoj podršci koju ste nam pružili prethodnih dana jer ovo je već treća manifestacija kojom obeležavamo Dan državnosti ovde u Sidneju, u kojoj i vi aktivno učestvujete. Nadam se da će se naša saradnja nastaviti i dalje i da će ovaj klub nastaviti ovu tradiciju - istakao je generalni konzul Srbije Branko Radošević.\nNa svečanosti je bilo reči o ulozi Svetog Save u Srpstvu, te da nije slučajno što ovaj klub nosi njegovo ime. Zatim je član lokalnje pozorišne grupe "Pilipenda" Dule Timarac govorio pesmu Dobrice Erića "Svi moji preci", koja je svojom prigodom danu koji se proslavlja lepo primljena od prisutnih i nagrađena aplauzom.\nFolklorna grupa "Dušan Silni"\nPrisutnima se obratio i predsednik Kluba Dragan Milovanović.\n- U ime Srpskog Kulturnog kluba "Sveti Sava" zahvaljujem se konzulima što su nam uveličavali slavlje prisustvom, kao i na priznanju koje su nam odali za naše učešće u proslavi Dana državnosti. Nije nam bilo teško da damo doprinos i želeli smo da svim gostima iz drugih zemalja pružimo užitak u našoj tradicionalnoj kuhinji koju smo pripremali za ovu priliku - kazao je Milovanović.\nOn je u nastavku obraćanja govorio o istorijatu praznika, a zatim je nastupila folklorna grupa "Dušan Silni", koja je pod rukovodstvom koreografa Dragana Đorđevića odigrala splet kola i igara. Program je nastavljen veselim pesmama muzičkog orkestra i pevačice Dragane, a mnoge zvanice su odigrale i kolo.\nAUSTRALIJA Lalić za Kabramatu\nAUSTRALIJA Znanje na dar neće ostati san!\nAUSTRALIJA Kao nekad u otadžbini\nAUSTRALIJA Duša velikoposnih bogosluženja


RTCG - Radio Televizija Crne Gore - Nacionalni javni servis :: Društvo :: Vladimir Novović najbolji student ETF-a\n30. 11. 2021. 11:10 >> 11:11 0\nPRIZNJANE ZA 2021/22\nStudent Elektrotehničkog fakulteta Univerziteta Crne Gore na studijskom smjeru Elektronika, telekomunikiacije i računari, Vladimir Novović (9.92), najbolji je student ovog fakulteta, a tim povodom uručena mu je nagrada za najveći uspjeh tokom studija za studijsku 2021/22. godinu.\n"Izbor za najboljeg studenta Elektrotehničkog fakulteta donosi ogromno zadovoljstvo, prije svega iz razloga što je ovaj fakultet prepoznat kao 'utočište', odnosno najčešći je izbor najboljih učenika srednjih škola i što obuhvata edukaciju iz naučnih oblasti koje u dominantnoj mjeri određuju dinamiku tehnološkog razvoja u današnjem svijetu", kazao je Novović.\nVladimir kaže da posvećenost, fokusiranost i zalaganje jesu ključni preduslovi za postizanje bilo kojeg cilja, pa u tom smislu predstavljaju i sastavni dio uspješnog akademskog sazrijevanja.\n"Međutim, uspostavljanjem dobre organizacije ispunjavanja fakultetskih obaveza i korišćenja slobodnog vremena, studiranje postaje proces u kojem i neizbježna odricanja ne predstavljaju značajnije opterećenje", poručuje Novović.\nNastava na osnovnim studijama, kako objašnjava, prevashodno je fokusirana na sticanje teorijskih znanja, koja predstavljaju preduslov za razumijevanje i realizaciju praktičnih zadataka.\n"Naravno, ključni doprinos kreiranju kvalitetne podloge za permanentno stručno usavršavanje daju praktične realizacije, koje su dostupne u okviru izvođenja laboratorijskih vježbi i drugih oblika stručne prakse", kaže Vladimir.\nPlanira da nakon osnovnih studija, nastavi obrazovanje i upiše master studije, najvjerovatnije na Univerzitetu Crne Gore, uz želju da jedan dio svojih studija provede u inostranstvu.\n"S obzirom da je u ovom momentu fokus moje pažnje usmjeren u pravcu sticanja osnovnih znanja iz različitih grana elektrotehnike, odnosno predmeta koji se izučavaju na studijskom programu ETR, osnovni ciljevi, koje pokušavam realizovati u predstojećem periodu, su vezani za nastavak uspješnog izvršavanja studentskih obaveza i prikupljanje dodatnih saznanja, koja bi mogla biti osnova za izbor uže stručne oblasti", kazao je on.\nBudućim studentima Elektrotehničkog fakulteta, Vladimir poručuje da na tom fakultetu svako ko ima afiniteta za prirodne i računarske nauke i ko je spreman da uloži dosta rada i truda, može naći oblast koja mu najviše odgovara.\n"Imenovanje Marojevića ne narušava sekularni duh države"\n20. 01. 2022. 10\n"Formiranje manjinske vlade nije u skladu sa Ustavom"\nTim PMF-a i ETF-a među 30 odabranih na konkursu za vještačku inteligenciju\n22. 12. 2021. 0


Vijetnamska automobilska kompanija kupila je istorijsku testnu stazu Holden – Danasnje\nHome/Automobili/Vijetnamska automobilska kompanija kupila je istorijsku testnu stazu Holden\n0 34,477 1 minut citanja\nVijetnamska kompanija za pokretanje automobila Vinfast potvrđena je kao novi vlasnik Holdenove istorijske testne staze za razvoj vozila za azijsko-pacifički region.\nRelativno nepoznata start-up kompanija pod nazivom Vinfast – u vlasništvu jednog od najbogatijih ljudi u Vijetnamu – potvrđena je kao novi vlasnik Holdenove istorijske testne staze.\nPoligon General Motors-a u Lang Langu na jugoistočnoj periferiji Melburna rodno je mesto svakog Holdena od 1958. godine, ali će ga sada koristiti kao ispitna staza za razvoj vozila stranog proizvođača automobila za azijsko-pacifički region.\nVozila će biti proizvedena u Vijetnamu, ali testirana na mučenju na životnim putevima unutar tajnog objekta u blizini grada Lang Lang. CarAdvice je pre tri nedelje izvestio da je Vinfast vjerovatni kupac, nadmašivši transportnog magnata Lindsai Fok koja je vlasnik pogona za ispitivanje vozila u Angelsea-u, jugozapadno od Geelong-a.\nPrema današnjem izveštaju novinske agencije Reuters, Vinfast nije pružio vrednost ugovora, ali CarAdvice shvata da je on premašio 20 miliona dolara.\nLokalne vlasti divljih životinja su tokom godina imale pristup proučavanju promena u flori i fauni lokaliteta. U izjavi koju je izdao Holden kaže se da je Vinfast “posvećen stalnoj zaštiti lokalnog grmlja i životne sredine i da namerava da nastavi da omogućava pristup aktivnostima Landcare-a u zajednici”.\n„(Vinfast) takođe namerava da počasti Holdenovo nasleđe na ikoničnom mestu tako što će omogućiti pristup automobilskim klubovima Holden i danima otvorenih vrata bivših zaposlenih“, nastavlja se u Holdenovoj izjavi. Prema sporazumu, General Motors Specialti Vehicles će „nastaviti da pristupaju lokaciji Lang Lang radi ispitivanja i inženjerske validacije novih proizvoda u lokalnim uslovima“.


Sarajevo: Oslobođeni uhapšeni demonstranti\nDemonstranti su kazali za sebe da su samo građani Sarajeva "bez imena, nacionalnosti ili stranačke pripadnosti"\n09.02.2014. 21:00h Ažurirano: 19.02.2019. 13:15h\nGrađani Sarajeva, Bihaća, Tuzle i Bijeljine su i danas mirno protestvovali.\nU Sarajevu se tražilo oslobađanje pritvorenih demonstranata nakon sukoba održanih u petak. Stanovnici Bihaća pak, zahtijevali su ostavku kantonalnog premijera, dok su Tuzlaci podsjećali na razloge nezadovoljstva.\nOko 20.00 sati razišla se i posljednja grupa Sarajlija. Saobraćaj je pušten na svim saobraćajnicama koje su tokom dana bile blokirane.\nRanije je u večernjim satima iz zgrade Kantonalnog suda u Sarajevu pušteno preostalih osam uhapšenih od 38 privedenih demonstranata.\nGrađani su tokom protesta u Sarajevu, kako prenosi agencija Beta, nosili transparente na kojima je pisalo "Hoćemo zakone" i uzvikivali "Lopovi, ostavke, izlazite napolje!", "Bando lopovska!".\nDemonstranti su kazali za sebe da su samo građani Sarajeva "bez imena, nacionalnosti ili stranačke pripadnosti".\nU nedjelju je direktor Direkcije za koordinaciju policijskih tijela BiH Himzo Selimović podnio ostavku. On je kao razlog naveo da ne bi mogao obezbijediti sigurnost ukoliko bi to od njega tražili članovi Predsjedništva BiH.\nNa konferenciji za novinare Selimović je kazao kako je Direkcija uradila sve što je mogla u saradnji sa MUP-om Kantona Sarajevo kako bi neredi u Sarajevu bili spriječeni.\nDo sada su ostavke podnijeli i premijeri Tuzlanskog, Sarajevskog i Zeničkog kantona, a Vlada Kantona Sarajevo odžava vanrednu sjednicu. Federacija BiH ima deset kantona, a građani koji protestvuju, traže ukidanje svih tih administrativnih jedinica.\nAmerička ambasade u BiH je ocijenila da su protesti u BIH "izraz nezadovoljstva građana ekonomskom, socijalnom i političkom situacijom" i pozvala političke vođe da da zahjteve građana ozbiljno uzmu u obzir i odbace pokušaje širenja straha i promocije nacionalističkih težnji.\nAmbasada je u saopštenju podržala pravo građana na protest, ali i osudila svaki vid nasilja.\nPremijer Hrvatske Zoran Milanović je tokom posjeta Mostaru izjavio da je Evropska unija dijelom kriva za stanje u BiH je je nezainteresovanošću za sudbinu BiH stvorila frustracije koje su eksplodirale.\nPrvi potpredsjednik Vlade Srbije Aleksandar Vučić je, nakon susreta sa političkim vođstvom Republike Srpske u Beogradu, izjavio da je RS stabilna za razliku od federacije i da njegova zemlja podržava njenu i stabilnost regije.\nPredsjednik RS Milorad Dodik je kazao da su protesti sračunati radi destabilizacije RS te da ona neće prihvatiti međunarodnu intervenciju. Dodik je kazao i da nemiri pokazujuda BiH ne može preživjeti unutrašnje izazove.\nIncko: Protesti u BiH opravdani\nVisoki predstavnik u BiH Valentin Incko ocijenio je za bečki list "Kurier" da bi trebalo razmisliti i o trupama Evropske unije, ukoliko bi došlo do eskalacije sukoba u Bosni i Hercegovini. Incko je naglasio da su protesti u BiH opravdani, ističući da je posebno socijalna neravnopravnost vodila prema nezadovoljstvu ljudi.\n"Razmotrićemo stanje u BiH u utorak, 11. februara, u međunarodnom upravljačkom odboru. Austrija će povećati broj svojih vojnika u BiH. Ako stanje bude eskaliralo moraćemo, eventualno, razmisliti o trupama EU, međutim, ne sada", rekao je Incko.\nPovodom Inckove izjave "Kurier"-u oglasio se Ured visokog predstavnika u BiH (OHR).\n"Visoki predstavnik je odgovarao na hipotetičko pitanje austrijskih medija o mogućoj ulozi EUFOR-a u BiH, ukoliko sigurnosna situacija u zemlji eskalira", saopštio je portparol OHR-a Eldar Subašić.


Sep 6, 2018 Kaspersky Lab\nViše od 40% svih računara unutar sistema indsutrijske kontrole (Industrial control systems -ICS) zaštićenih rešenjima kompanije Kaspersky Lab, registrovalo je napade zlonamernim softverom najmanje jedanput u prvoj polovini 2018. godine. Pokazalo se da su najugroženije zemlje Vijetnam, Alžir i Šri Lanka, dok je najbezbedniji region za ove sisteme bila Danska. Ovo su neki od najvažnijih rezultata izveštaja o industrijskim pretnjama koje je pripremio tim Kaspersky Lab ICS CERT za prvu polovinu 2018. godine.\nSajbernapadi na industrijske računare se smatraju izuzetno opasnom pretnjom jer uzrokuju materijalne gubitke i zastoj proizvodnog ciklusa za čitav sistem. Štaviše, preduzeća proizvodne delatnosti koja obustave svoj rad mogu ozbiljno narušiti programe socijalne zaštite, ekologiju i makroekonomiju regiona.\nStatistički podaci koje prikupljaju istraživači kompanije Kaspersky Lab pokazuju da ova vrsta pretnje predstavlja razlog za sve veću zabrinutost. U prvoj polovini 2018. godine, 41,2% računara ICS-a je napadnuto najmanje jednom. Ovo je, međutim, nastavak trenda: u 2017. broj se povećao sa 36,61% u prvoj polovini godine na 37,75% u drugoj polovini godine.\nZemlje sa najvećim brojem napadnutih ICS računara tokom 2018. godine bile su Vijetnam, gdje je napadnuto čak 75,1% ICS računara, zatim Alžir, sa 71,6% i Maroko sa 65%. Pokazalo se da su zemlje sa najmanje napadnutih industrijskih objekata Danska sa 14%, zatim Irska sa 14,4% i Švajcarska sa 15,9%. Ekonomije u razvoju računaju na najveći broj napada ICS računara, dok razvijeni regioni imaju najmanji broj ciljanih ICS računara.\nNajveći broj pretnji dolazi sa Interneta, koji je tokom godina postao glavni izvor infekcije ICS računara: 27% pretnji je došlo sa globalne mreže; dok su prenosivi mediji za skladištenje drugi po učestalosti sa 8,4%. E-mail klijenti zauzimaju treće mesto – oni su bili izvor napada u 3,8% slučajeva.\n“Procenat sajbernapada na ICS računare je zabrinjavajući. Naš savet je da obratite pažnju na sigurnost sistema od samog početka njihove integracije, već u trenutku kada su elementi sistema prvi put povezani sa internetom: zanemarivanje sigurnosnih rješenja u ovoj fazi može dovesti do strašnih posljedica “- kaže Kirill Kruglov, istraživač za sigurnost u Kaspersky Lab.\nKaspersky Lab ICS CERT preporučuju primenu sledećih tehničkih mera:\nRedovno ažurirajte operativni sistem, aplikativni softver i bezbednosna rešenja na sistemima koji su deo industrijske mreže preduzeća.\nOgraničite mrežni saobraćaj na portovima i protokolima koji se koriste na obodnim ruterima i unutar OT mreža organizacije.\nProverite kontrolu pristupa ICS komponentama u industrijskoj mreži preduzeća i na njenim granicama.\nPrimenite namenska rešenja za zaštitu krajnjih uređaja na ICS serverima, radnim stanicama i HMI uređajima radi obezbeđivanja OT i industrijske infrastrukture od slučajnih sajbernapada; uvedite monitoring mrežnog saobraćaja, analizu i detekciju, za bolju zaštitu od ciljanih napada.\nObezbedite obuku i treninge zaposlenima, kao i partnerima i dobavljačima koji imaju pristup vašoj mreži.


PROMENE U TORINU: Evra se vraća kući, Pjanić dobija društvo iz reprezentacije? - Evropske lige, Fudbal, Transferi\nPROMENE U TORINU: Evra se vraća kući, Pjanić dobija društvo iz reprezentacije?\nStefan Smuđa 06.01.2017., 18:10\nKako se u medijima spekuliše Patris Evra bi mogao da se vrati na mesto gde se proslavio, Juventus mu našao zamenu u Bundesligi.\nFrancuski reprezentativac je navodno veoma nezadovoljan statusom u timu, iz kojeg ga je ove sezone u potpunosti istisnuo Aleks Sadnro pa ozbiljno razmišlja o promeni sredine.\nNakon glasina koje je na društvenim mrežama pustio njegov bivši saigrač, Rio Ferdinand počelo je da se šuška da bi Evra, mogao da se vrati na „Old Traford“ gde je doživeo najsvetlije trenutke svoje karijere.\nIpak trener „crvenih đavola“ Žoze Murinjo za sada se nije oglašavao povodom toga pa je još uvek nepoznato koliko ima istine u tome ali spejkuliše se da postoje šanse da do toga dođe.\nMeđutim izveno je da će levi bek napustiti Juve tokom ove zime a još jedan klub koji je zainteresovan za njegove usluge je španska Valensija, koja takođe želi i napadača Simonea Zazu koji se trenutno nalazi na pozajmici u Vest Hemu.\nDa je rastanak sa Evrom blizu govori i činjenica da Juventus već uveliko traga za njegovom zamenom a za oko im je zapao igrač Šalkea, Sead Kolašinac. Dvadesettrogodišnji reprezentativac Bosne i Hercegovine je zapaženim partijama u timu iz Gelzenkirhena skrenuo pažnju na sebe a kako mu ugovor sa nemačkim timom ističe za šest meseci, već je sada slobodan da pregovara sa zainteresovanim klubovima.\nJuventusMančester JunajtedPatris Evra\nPrethodna vest NAJBOLJI KAD JE NAJTEŽE: Đoković velikim preokretom do finala Dohe!\nSledeća vest ĐOKOVIĆ POSLE MEČA: Verdasko nije imao sreće (VIDEO)\nNAJBOLJI KAD JE NAJTEŽE: Đoković velikim preokretom do finala Dohe!\nĐOKOVIĆ POSLE MEČA: Verdasko nije imao sreće (VIDEO)


✔ Postoje li posebne ponude za letove iz Afganistana za Gvineju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Gvineju?\n✔ Ako rezerviram let iz Afganistana za Gvineju, mogu li rezervirati ujedno i smještaj?\n✔ Koje avio-kompanije nude letove iz Afganistana za Gvineju?\nBudite sigurni, da na eSky.ba ponuda letova iz Afganistana za Gvineju uključuje ne samo niskotarifne avio-kompanije, već i one koje su specijalizirane za visoki standard.


OČEKUJE SE USVAJANJE IZVEŠTAJA SA SKRININGA ZA PREGOVARAČKO POGLAVLJE 19 - SOCIJALNA POLITIKA I ZAPOŠLJAVANJE\nIzmeđu država članica EU, tokom ove nedelje, trebalo bi da bude usvojen izveštaj sa skrininga za Poglavlje 19, koje tretira socijalnu politiku i zapošljavanje, izjavila je šefica Pregovaračkog tima, Tanja Miščević.\nZa Poglavlje 19 se radi Akcioni plan kao i analitička baza svih istraživanja i zahteva neophodnih za proces pregovaranja, navela je Miščević otvarajući okrugli sto na temu "Regulisanje konflikata: pregovori, štrajk i mirno rešavanje radnih sporova".\n"Po prvi put u pregovaračkom procesu jedna država će pre otvaranja poglavlja, a zarad pregovora imati analitičku podršku svih istraživanja koja su do sada napravljena u svakom od pojedinačnih poglavlja i zahteva za ono što nam je potrebno da bismo na najbolji način mogli da napravimo pregovaračka dokumenta i tamo gde postoji prostor tražili prelazne tranzicione periode", ukazala je Miščević.\nTo je, kako je navela bitno, da bi pregovore vodili ne u skladu sa našim osećajem kako to treba da izgleda, već u skladu sa onim što objektivno jeste.\nMiščević je napomenula da se pokazuje da tema socijalnog dijaloga, iako nije najvažnija, koja dobija mesto na prvim stranicama medija, jeste za nas suštinski važna i da je kao takvu posmatramo.\nČlan Pregovaračkog tima, Zoran Stojiljković, rekao je da izrada Akcionog plana praktično znači da zbog težine problema i nedostatka kapaciteta mi još nismo u stanju da otvorimo pregovaračko poglavlje i da treba u vrlo kratkom razumnom roku da kroz Akcioni plan podignemo te kapacitete, jasno profilišemo i targetiramo kritičke tačke.\n"Treba da utvrdimo polja koja prave smetnje i da se vidi kako da se u najkraćem mogućem roku uz pomoć svih koji mogu da podrže - i od projekata i onoga što je pregovarački tim, akademska zajednica, organizacije civilnog društva, da socijalni partneri - reprezentativni sindikati i Unija poslodavaca pogidnu kapacitete", rekao je Stojiljković.\nDirektor Agencije za mirno rešavanje radnih sporova, Mile Radivojević, najavio je da će u utorak 19. aprila 2016. godine, biti održan prvi sastanak radne grupe koja će u narednom periodu raditi na tekstu izmena i dopuna Zakona o mirnom rešavanju radnih sporova ("Sl. glasnik RS", br. 125/2004 i 104/2009), ukazujući da je uloga Agencije je da doprinosi uspešnosti socijalnog dikaloga.\n"Očekujemo da novi Zakon proširi nadležnosti same Agencije i poveća ulogu miritelja i arbitara u socijalnom dijalogu i u rešavanju individualnih radnih sporova", naveo je Radivojević.\nPrema njegovim rečima, Agencija može da deluje preventivno i da se uključi u postupak kolektivnog pregovaranja pre samog otpočinjanja pregovora.\nAko se to ne dogodi i u toku pregovora dođe do spornih pitanja, miritelji Agencije mogu da se uključe u preogovre i u najkraćem - zakonskom roku od 30 dana, doprinesu da se sporne situacije reše i da se potpiše sporazum o rešenju spornih pitanja, naglasio je Radivojević.\nIzvor: Vebsajt Tanjug, 18.04.2016.


RTCG - Radio Televizija Crne Gore - Nacionalni javni servis :: Košarka :: Shvatile da se ne može bez energije i borbenosti\nVJERA U USPJEH PRESUDILA 30. 06. 2019. 17:47 >> 17:49 1\nVJERA U USPJEH PRESUDILA\nShvatile da se ne može bez energije i borbenosti\nVjera u uspjeh bila je presudna da se prođe u osminu finala Eurobasketa, smatraju naše košarkašice.\nNakon dva ubjedljiva poraza, Crnogorke slavile su protiv Češke sa 13 poena razlike i osigurale treće mjesto u grupi B šampionata Evrope.\n"Uvijek bi trebalo biti optimističan i vjerovati, pogotovo kada stvarno znamo, kao što sam rekla i uoču utakmice, šta smo radili 50 dana na pripremama, definitivno to nijesmo pokazale na prve dvije utakmice. Sada kada je bilo najvažnije, kada je trebalo da dobijemo 12 razlike, skupili smo se, dali sve od sebe, ostavile srce na terenu i pokazale da je sve moguće kada vjeruješ. Zaista je predivan osjećaj i uživaćemo u njemu", poručila je nakon duela izuzetno emotivna Jovana Pašić.\nStručni štab na čelu sa Jelenom Škerović napravio je sjajan posao u pripremi meča i pomogao je djevojkama da se podignu nakon lošeg starta prvenstva.\n"Kraj utakmice je bio veoma bio napet jer smo na ovaj način sami odlučili o svojoj sudbini i izborili taj makar još jedan meč. Želim da se zahvalim djevojkama na velikoj borbenosti i pokazanoj želji, to je ono što nam je falilo u ove prve dvije utakmice. Mislim da su cure shvatile da dalje se ne može bez energije i borbenosti i da su nakon poraza od Francuske prelomile. Sve smo iskristalisali na jučerašnjem treningu pomogli smo im psihološki da nastupe na ovom nivou", istakla je selektorka.\nNajrealnije je da rival u osmini finala bude Velika Britanija.\n"Očekujem tešku utakmicu jer je Britanija agresivna kako u napadu tako i u odbrani. Ipak sigurno da su se dosta potrošile jer su morale da pobijede Ukrajinu, a tokom dobrog dijela meča su gubile. Vjerujem da će to biti meč na mali broj poena, sigurna sam da će obije ekipe biti strpljive i moglo bi da presudi to ko bude imao više raspoloženih košarkašica na klupi, ali i ko se bolje odmori od današnjih teških duela", zaključila je Škerović.\nVelika Britanija biće rival sjutra ako Španija po očekivanju savlada Letoniju.


Dobrovoljačka - test tolerancije | Glas javnosti\nPočetna > Politika > Dobrovoljačka - test tolerancije\nBANJALUKA - Predsednik Skupštine Republike Srpske Igor Radojičić ocenio je juče da će najavljeno obeležavanje 18. godišnjice stradanja pripadnika bivše JNA u Dobrovoljačkoj ulici u Sarajevu 3.maja biti test tolerancije "takozvanog multietničkog Sarajeva".\n"Ukoliko bi taj skup bio zabranjen, samo bi se pokazalo da je Sarajevo grad čija je politička i etnička struktura jednonacionalna i u kome nema tolerancije za žrtve stradanja ili događaje koji su se dešavali protiv srpskog naroda, a u ovom slučaju vojnika JNA", rekao je Radojičić, komentarišući zahtev gradonačelnika Sarajeva Alije Behmena da se to obeležavanje zabrani.\nPredsednik Skupštine RS je novinarima kazao da je nesumnjivo da je u Dobrovoljačkoj počinjen ratni zločin i da o tome postoje i svedoci i dokazi, i izrazio žaljenje što ta dešavanja nisu procesuirana ni na jednom sudu.\nPovodom najave gradonačelnika Sarajeva da se zabrani održavanje obeležavanja stradanja u Dobrovoljačkoj ulici, koja su se desila 3. maja 1992, oštro su reagovali i iz Boračke organizacije RS, kao i iz udruženja porodica poginulih i nestalih boraca i civila RS i Saveza logoraša RS.\nPredsednik Boračke organizacije RS Pantelija Ćurguz smatra da je zahtev Behmena da se zabrani obeležavanje godišnjice zločina nad kolonom JNA potvrda da bošnjačka politička elita nije spremna da se suoči sa istinom, odnosno ratnom prošlošću i počinjenim zločinima nad Srbima u BiH.\n"Ratni zločin u Dobrovoljačkoj ulici i ostali događaji u Sarajevu "trn u oku" su sadašnjim i bivšim bošnjačkim funkcionerima i strašno ih boli zahtjev RS da se održi pomen na mestu gđe su stradali Srbi", rekao je Ćurguz i dodao da su ti događaji s početka rata bili uvertira i odredili karakter rata u BiH.\nInače, gradonačelnik Sarajeva Alija Behmen uputio je hitan zahtev MUP Kantona Sarajevo, koje je prethodno dalo saglasnost, da zabrani obeležavanje godišnjice zločina nad kolonom JNA u Dobrovoljačkoj ulici u Sarajevu 1992. godine, koje je trebalo da se održi 3.maja. Ovo je prvi put od kada su se ti zločini desili da se traži da se na licu mesta, gde se zločin desio, i obeleži ova godišnjica.


Politika: Savet bezbednosti UN danas o Kosovu, govori premijer Dačić - BalkaniYUm.TV '); } //]]>\nSavet bezbednosti UN danas o Kosovu, govori premijer Dačić\nNJUJORK - Savet bezbednosti Ujedinjenih nacija razmotriće na današnjoj sednici redovan tromesečni izveštaj generalnog sekretara UN Ban Ki muna o Kosovu i Metohiji, a na sednici će govoriti i premijer Srbije Ivica Dačić.\nSednici najvišeg tela UN prisustvovaće i srpski šef diplomatije Ivan Mrkić.\nGeneralni sekretar UN je u svom najnovijem izveštaju stanje na Kosovu ocenio kao generalni mirno, ali i dalje krhko, posebno izrazivši zabrinutost zbog reakcije kosovske policije tokom incidenata u vreme proslave Vidovdana.\nKosovski mediji su javili da će sednici Saveta bezbednosti UN u Njujorkuprisustvovati i kosovski premijer Hašim Tači, nakon što je objavljeno da će Srbiju predstavljati premijer Dačić.


Usvojiti amandmane - Koalicija za slobodu pristupa infromacijama - Peščanik\nKoalicija za slobodu pristupa infromacijama11/06/2010\nKoalicija za slobodu pristupa informacijama poziva Odbor za saobraćaj i veze Narodne skupštine da na današnjoj sednici podrži oba amandmana na predlog Zakona o elektronskim komunikacijama koje je tom Odboru dostavio Zaštitnik građana. Ujedno pozivamo i sve poslaničke grupe da za te amandmane glasaju kada se pred njima nađu.\nArgumenti koje su u prethodnih nekoliko dana u prilog tih izmena iznosili Zaštitnik građana i Poverenik za informacije od javnog značaja i zaštitu podataka o ličnosti ubedljivo pokazuju da bi usvajanje ovih amandmana sprečilo kršenje Ustava Srbije i obezbedilo efikasniju zaštitu ljudskih prava.\nKoalicija izražava i protest zbog toga što je tekst ovog predloga zakona postao dostupan javnosti tek neposredno pred početak skupštinske rasprave o njemu, umesto da je omogućeno da se o spornim pitanjima argumenti sučele ranije, na javnoj raspravi.\nČlanice koalicije: Beogradski centar za ljudska prava, Komitet pravnika za ljudska prava – YUCOM, Transparentnost Srbija, Fond za otvoreno društvo – Srbija, Centar za unapređivanje pravnih studija, Građanske inicijative, Inicijativa mladih za ljudska prava, Centar za mir i demokratiju, Toplički centar za demokratiju i ljudska prava, Resurs centar Negotin, Resurs Centar Negotin, Udruženje građana “Sretenje” – Požega, Građanski savet opštine Kraljevo, Narodni parlament Leskovac, Forum Iuris Novi Sad, Centar za civilnu edukaciju Vršac, Civilno udruženje Mađara u Srbiji Argus.\nKoalicija za slobodu pristupa informacijama, 11.06.2010.


Počeli radovi i na izgradnji trase autoputa S. Rača-Kuzmin\nTanjug 1. marta 2022. 10:48\nSREMSKA RAČA – Na deonici budućeg autoputa ka Sarajevu od Sremske Rače do Kuzmina, zajedno sa novim mostom na Savi, danas su u Bosutu počeli radovi na izgradnji te trase autoputa, u prisustvu predsednika Srbije Aleksandra Vučića.\nDužina deonice Kuzmin – Sremska Rača je 18 kilometara, sa mostom čija je izgradnja počela u oktobru 2019. godine.\nRadovi na trasi počinju izgradnjom petlje Bosut, a predsednik Vučić je rekao da je čuo od izvođača da je novi most preko Save kod Sremske Rače jedna od najbolje izgrađenih mostova u Srbiji.\nVučić je poručio izvođačima, turskoj kompaniji Tašjapi, da će biti dovoljno građevinskog materijala za autoput, ali da su njihovi zahtevi za korekcijom cene materijala delimično opravdani.\nNapomenuo je da je tačno da su poskupeli i kamen, bitumen, cementi i sve ostalo, ali i da je rast cena mogao da se predvidi i uračuna kada je potpisivan ugovor.\nPredsednik je naglasio da je to veoma važan deo autoputa koji će spojiti zapadni Srem i celu našu zemlju sa Republikom Srpskom i BiH, na pravcu ka Sarajevu i Banjaluci.\nPočetku izgradnje trase autoputa prisustvuju i ministar građevinarstva Tomislav Momirović, direktori Koridora Srbije i Puteva Srbije, Aleksandar Antić i Zoran Drobnjak, ambasador Turske Hami Aksoj i predstavnici izvođača radova.\nPredstavnici Tašjapija i Puteva Srbije upoznali su Vučića sa predviđenim radovima.\n„Čudim se Drobnjak, ako ti nemaš tremu i ako opet možeš da budeš glasan“, dobacio je Vučić Drobnjaku koji se raspričao sa izvođačima tokom obilaska gradilišta.\nVrednost radova na deonici je oko 225 miliona evra.\nDeonica Sremska Rača – Kuzmin sa mostom preko reke Save deo je projekta izgradnje autoputa Beograd – Sarajevo, projektovana za maksimalnu brzinu od 130 km na sat.\nImaće po dve kolovozne trake sa zaustavnim trakama.\nPredviđeno je da buduća saobraćajnica prolazi kroz naselje Kuzmin sve do postojećeg graničnog prelaza kod Sremske Rače, gde je u toku izgradnja mosta preko reke Save u dužini od 1.327 metara.\nPored izgradnje mosta preko reke Save, projektom je predviđena izgradnja mosta preko reke Bosut, kao i petlje Bosut i petlje Kuzmin koja predstavlja vezu autoputa Beograd-Šid sa autoputem Kuzmin-Sremska Rača. Most preko reke Save povezuje Srbiju i BiH.\nKada je reč o drugom kraku autoputa Beograd-Sarajevo, autoput će se graditi na trasi Požega – Užice – Kotroman – Višegrad – Sarajevo.\nU završnoj fazi je projektovanje i očekuje se da će do polovine leta deo trase kroz našu zemlju biti isprojektovan, a da će radovi početi do kraja 2022, najkasnije na proleće 2023.\nRadovi na izgradnji autoputa sa druge strane Drine još uvek nisu počeli, jer u BiH nisu ustanovljeni načini finansiranja projekata, a predsednik Srbije Aleksandar Vučić ponudio je da Srbija direktno finansira radove na delu od Sremske Rače do Bijeljine u vrednosti od 100 miliona evra.\nPredsednici Srbije i Turske, Aleksandar Vučić i Redžep Tajip Erdogan, i članovi Predsedništva BiH – Milorad Dodik, Šefik Džaferović i Željko Komšić, 8. oktobra 2019. godine su na mestu budućeg mosta preko Save kod Sremske Rače svečano označili početak radova na autoputu Beograd – Sarajevo.\nUkupna vrednost projekta izgradnje autoputa Beograd – Sarajevo je oko četiri milijarde evra, koji delom treba da finansira i Turska.


Smeta im moje razvijanje barjaka dijaloga: Muamer Zukorlić\nPolicija ne obezbeđuje narodnog poslanika Muamera Zukorlića, rečeno je za Radio Slobodna Evropa (RSE) u Ministarstvu unutrašnjih poslova Srbije. U Bezbednosno-informativnoj agenciji su na upit RSE naveli da "imajući u vidu razloge bezbednosne prirode, nisu u mogućnosti da komentarišu mere koje na osnovu zakona i podzakonskih akata preduzimaju na planu poslova bezbednosne zaštite lica i objekata".\nMuamer Zukorlić, poslanik Stranke pravde i pomirenja i bivši muftija Islamske zajednice u Srbiji, rekao je za RSE da „skoro godinu dana ima službeno obezbeđenje nadležnih organa“ koje mu je dodeljeno nakon pretnji takozvane "Islamske države Iraka i Levanta" (IDIL).\n„U jednoj od tih poruka oni tvrde da me treba likvidirati zato što sam ulaskom u Narodnu skupštinu, kako kažu, priznao nevernički sistem države Srbije. Veoma je neprijatno kada vam bilo ko preti, a pogotovu jedna globalna teroristička organizacija. Što se mene lično tiče, ja sam vaspitan da se nikoga osim boga ne bojim. Svestan sam da je uloga koju imam u sandžačkom društvu i šire, posebno među muslimanima i Bošnjacima, i sve ono što sam činio u poslednjih 25 godina mnogima postala smetnja za razne negativne projekte“, rekao je Zukorlić.\nU MUP-u detaljno nisu mogli da govore u vezi sa pretnjama, bezbednosnim procenama i dodeljivanjem službenog obezbeđenja Muameru Zukorliću jer je, kako navode, praksa da se o takvim pitanjima informacije ne iznose u javnost.\nZukorlić je za RSE rekao da o tome ko ga čuva, pripadnici koje državne službe, ne želi da govori „iz razloga poverljivosti i bezbednosti“.\nPrema postojećim propisima, osim policije, nakon bezbednosne procene koju rade nadležne civilne i vojne službe, osobe kojima je određena zaštita mogu da čuvaju i pripadnici vojnih organa, kao i Bezbednosno-informativne agencije (BIA). U vezi sa obezbeđenjam poslanika Zukorlića RSE je poslao upit i Ministarstvu odbrane Srbije (MOD) od kojih se uskoro očekuje odgovor.\nZukorlić je naveo da su mu preteće poruke upućene preko društvenih mreža jednog od portala bliskih IDIL-u i da su nadležni nakon višenedeljnih bezbednosnih provera ocenili da se radi o ozbiljnim pretnjama.\n„Mislim da su moja tumačenja o islamu kao veri umerenosti i ravnoteže, veri iz koje se ne može regrutovati nasilje, zapravo smetnja. Verujem da su im vaspitno-obrazovne institucije koje su u Sandžaku nastale pod mojim rukovodstvom, od vrtića do univerziteta, postale barijera za regrutovanje mladih ljudi. Smeta im moje razvijanje barjaka dijaloga i pomirenja jer očekuju da će normalizacijom odnosa Bošnjaka i Srbije u Srbiji, kao i u celosti Bošnjaka i srpskog naroda, biti smanjen konfliktni potencijal koji im je potreban za ragrutovanje mladih u ekstremne svrhe“, rekao je Zukorlić.\nDarko Trifunović, direktor Centra za nacionalnu i međunarodnu bezbednost Fakulteta bezbednosti Univerziteta u Beogradu, rekao je za RSE da bi najozbiljnije trebalo shvatiti pretnje Zukorliću.\n„Nije prvi put da se njemu preti. Upravo on dobro razume koja je bila namera pripadnika takozvane Islamske države na ovim prostorima - da se regrutuju muslimanska deca kao topovsko meso u ko zna kojim ratovima. Muamer Zukorlić je potpuno svestan da su vehabije u Bosni i Novom Pazaru pravile kampove za obuku dece. Treba se zapitati kakve veze ona imaju sa takozvanom Islamskom državom i sirijskim ratištem“, naveo je Trifunović.\nPo njegovom mišljenju, za Srbiju je od velike važnosti da nadležni osmisle i primene program deradikalizacije.\n„Upkos brojnim edukativnim institucijama, takav program ne postoji. Gospodin Zukorlić bi trebalo da bude glavni nosilac deradikalizacije. On se zalaže za pravilno tumačenje Kurana, a ne ono koje poziva na nasilje. Zukorlić je rekao da se Kuran ne može promeniti ali da možete promeniti ljude koji ga tumače. Tom jednom rečenicom rekao je sve što je trebalo reći“, smatra Trifunović.\nSa druge strane, Muamer Zukorlić napominje da je za sprečavanje ekstremizma i nasilnog radikalizma najvažnija prevencija.\n„Ono što je opasnost jesu posledice razbijanja islamske zajednice koje se događa od 2007. godine, od kada se gubi kontrola nad vaspitno-obrazovnim programima među muslimanskom decom i omladinom na prostoru Sandžaka i Srbije uopšte. Na toj destrukciji jedinstva nastale su brojne organizacije, od kojih su neke registrovane a druge ne, u kojima se vrše nekakve edukacije, a možda i regrutacije. Islamskoj zajednici bi, u skladu sa zakonom i ustavom, trebalo omogućiti da povrati jedinstveni uticaj i kontrolu nad svim segmentima organizacija islamske zajednice kako bismo imali titulara odgovornosti. Sada ga nemamo, već imamo destrukciju koja može proizvesti otrovne pojave u narednih deset ili više godina“, zaključio je Zukorlić.\nKada se radi o pretnjama koje su mu upućene, Muamer Zukorlić kaže da pretpostavlja da je to prosleđeno tužilaštvu i očekuje da će nadležni organi preduzeti sve što je potrebno.


Emmanuel Macron, Angela Merkel i Donald Trump\nI njemačka kancelaraka Angela Merkel pozvala je na stvaranje evropske armije, čime se pridružila nedavnom prijedlogu francuskog predsjednika Emmanuela Macrona.\nIstovremno je The Washington Post (WP) objavio izvještaj zajedničke komisije američkog Kongresa koja je ocjenjivala odbrambenu strategiju administracije Donalda Trumpa i u kojoj je zaključeno da je armija SAD izgubila svoju vojnu oštricu do “opasnog nivoa” i da bi potencijalno mogla izgubiti rat protiv Kine ili Rusije.\nMacron: Europi potrebna prava europska vojska\nDvoje najuticajnijih lidera EU, njemačka kancelarka Angela Merkel i francuski predsjednik Emmanuel Macron u kratkom su se vremenskom periodu založili za formiranje evropske vojske.\n“Ono što je zaista važno, ako se osvrnemo na razvoj događaja u protekloj godini, je da treba da radimo zajedno na viziji da jednog dana formiramo pravu, istinsku evropsku armiju” rekla je Merkel u obraćanju Evropskom parlamentu u Strazburu u utorak, i poentirala:\n“Zajednička evropska vojska bi pokazala svijetu da nikada više neće biti rata između evropskih država”.\nNjemačka kancelarka kaže da vidi evropsku armiju koja bi funkcionisala paralelno sa NATO-om i bila pod Evropskim savjetom za bezbjednost, kao centralizovani dio evropske strukture bezbjednosti.\n“Evropa mora uzeti našu sudbinu u naše ruke, ako želimo da zaštitimo našu zajednicu”, smatra njemačka kancelarka.\nSamo sedmicu ranije isti poziv je uputio francuski predsjednik Emmanuel Macron, rekavši da bi to Evropi osiguralo veću nezavisnost od SAD kao i zaštitilo kontinent od mogućih agresora kao što su Rusija i Kina.\nMacronov komentar je razljutio američkog predsjednika Donalda Trumpa i ponovo ga izazvao da zatraži od drugih NATO članica da povećaju svoj doprinos za Alijansu.\nU utorak je u seriji tweetova koji su se bavili francuskim predsjednikom, a po povratku iz Pariza gdje je prisustvovao obilježavanju godišnjice kraja Prvog svjetskog rata, Trump napisao i sljedeće:\n“Macron je najavio izgradnju sopstvene armije da zaštiti Evropu od SAD, Kine i Rusije. Ali bila je Njemačka sa kojom su se borili u Prvom i Drugom svjetskom ratu - kako je to ispalo za Francusku?" upitao je Trump i odgovorio:\n"Bili su počeli da uče njemački u Parizu prije nego što su stigle SAD. Plati za NATO ili ne!", poručio je.\nMacron i Jelisejska palata su odbili da odgovore na Trumpove tweetove, ali je bivši državni sekretar SAD John Kerry podsjetio da je Francuska nekad slabašnim SAD pomogla da dobiju rat za nezavisnost od Britanije 1700-tih, te je kiritikovao Trumpa za “vrijeđenje našeg najstraijeg saveznika”\n“Prestani tweetovati! Americi trebaju prijatelji”, rekao je Kerry.\nFrancusko-njemački prijedlog za formiranje evropske armije kotroverzan je unutar NATO-a i EU, gdje su mnoge članice bloka nerade da se odreknu nacionalnog suvereniteta po pitanju odbrane.\nGeneralni sekretar NATO-a, Jens Stoltenberg je to prokomenterisao sljedećim upozorenjem:\n“Više evropskih napora u odbrani su odlični, ali to nikada ne treba da podrije snagu naše transatlantske veze”, rekao je Stoltenberg u ponedjeljak 12. novembra, a dan kasnije slične su bile riječi i ministra odbrane SAD Jamesa Mattisa.\n“Mi na NATO gledamo kao na kamen temeljac zaštite Evrope u toj bezbjednosnoj oblasti i u potpunosti podržavamo države da pomognu u nošenju tog tereta”.\nErozija američke vojske do "opasnog nivoa"\nSa druge strane The Washingron Post je u srijedu objavio izvode iz izvještaja Komisije za strategiju o nacionalnoj odbrani, koju su zajednički uradili republikanci i demokrate u Kongresu, a koja je procjenjivala odbrambenu strategiju administracije Donalda Trumpa.\nGlavni zaključak je da su SAD izgubile svoju "vojnu oštricu do opasnog nivoa" i da bi potencijalno mogli izgubiti rat protiv Kine ili Rusije.\nKomisija je procjenjivala Trumpovu Nacionalnu strategiju odbrane za 2018., kojom je naređeno veliko preoblikovanje američke vojske u cilju takmičenja sa Pekingom i Moskvom u eri obnovljenog nadmetanja velikih sila.\nGlavni zaključak je da su SAD izgubile svoju "vojnu oštricu do opasnog nivoa" i da bi potencijalno mogli izgubiti rat protiv Kine ili Rusije (ilustracija)\nDok su pozdravili ciljeve strategije, Komisija je upozorila da se Vašington ne kreće dovoljno brzo niti dovoljno investira da vizuju pretoči u praksu, čime riskiraju dalju eroziju američke vojne dominacije koja bi mogla postati pitanje hitnosti po nacionalnu sugurnost.\nU isto vrijeme, prema navodima izvještaja, Kina i Rusija teže dominaciji u svojim regionima i jačanju kapaciteta da zaštite svoju vojsku globalno, dok njihove autoritarne vlade rade na vojnom jačanju čiji je cilj usmjeren prema SAD.\nSlika nacionalne bezbjednosti koju je naslikala 12-točlana komisija Kongresa je, kako prenosi WP sumorna, u njoj američka vojska, koja je uživala nesputanu dominaciju decenijama, nije uspjela da dobije resurse, inovacije i prioritet svojih lidera neophodnih da bi odgovorili na vojne izazove Rusije i Kine, koji neke podsjećaju na vijeme hladnog rata.\nVojna ravnoteža se pomjerila negativno po SAD i Evropu, Aziju i Bliski istok podrivajući povjerenje američkih saveznika i povećavajući izglede za vojnim konfliktima, stoji u izvještaju dvostranačke komisije Kongresa.\nOni zakjučuju, da uprkos izdvojenih 716 milijardi dolara za američki budžet ove godine, koji je četri puta veći od kineskog i deset puta veći od ruskog, napori na preoblikavanju američkog vojnog establišementa da bi odgovorio na aktuelne prijetnje su ispod očekivanja.\nPredlaže se da Kongres ukloni ograničenja na budžet za odbranu u naredne dvije godine koji su u prošlosti sputavali vojsku da dugoročno planira.\nDa bi se suprostavila Rusiji i Kini, komisija navodi da bi mornarica trebalo da proširi svoju flotu podmornica i podmorskih snaga, avijacija bi trebalo da uvede nove platforme za prepoznavanje i nevidljive borbene avione dugog dometa kao i bombardere. Vojski treba više oružja, preciznih raketa dugog dometa, bolja vazdušna odbrana te više logističkih snaga.\nU preporukama kongresna komisija se zalaže za temeljniju modernizaciju američkog nuklearnog arsenala, te da se vodeći zvaničnici Pentagona angažuju na razvoju dodatne vazdušne i raketne odbrane.\nPrelazni prijedlog Macrona do evropske vojske\nKada je riječ o evropskoj vojsci, Francuska je predložila da se prvo osnuju evropske snage za intervenciju, podržane malom grupom država članica da bi se nosile sa krizama u regionima kao što je Afrika, koje bi se naknadno proširile na evropsku armiju.\nNjemačka je kritična za taj prijedlog, jer bi Macron želio da uspostavi novu snagu izvan okvira EU tako da bi ona uključila i iz evropskog bloka odlazeću Britaniju, koja unutar NATO-a, ima jake vojne snage.\nEU ima takozvane borbene grupe da odgovore na krizne situacije, iako one nikada do sada nijesu bile nigdje raspoređene.\nZanimljivo je da podrška Macronu oko evropske vojske od Merkel stiže ubrzo nakon što je objavila da se više neće kandidovati za novi kancelarski mandat.\nEU se nalazi na ključnoj raskrsnici u momentu kada se Britanija priprema da napusti blok 31. marta 2019., i dok populističke snage unutar EU jačaju.\nNa čelu najveće evropske ekonomije, Merkel je uvijek koristila značajan uticaj koji ima na evropski blok u skoro 13 godina na funkciji njemačke kancelarke, ali politička previranja kod kuće djelimično slabe njenu moć.\nNakon više mjeseci unutrašnjih sukoba u vladajućoj koaliciji kao i dva neuspješna izborna kruga u saveznim državama, Merkel je 29. oktobra najavila da će njen sadašnji manadat kancelarke ujedno biti i posljednji.\nTo je promptno izazvalo komentare i pitanja dijela međunarodne javnosti i svjetskih medija ko će nakon njenog povlačenja biti brana desničarima i populistima širom EU.


Neartikulisani stavovi pojedinih centara iz regiona prema Srbiji\nApsurd za aspurdom od pojedinih mesta odlučivanja iz regiona u odnosu prema Beogradu, nije nikakava novost, već predstavlja pravu paranoju, pošto je kontiniuirani apusurd, ne trenutni. Najčešće iz Prištine i Podgorice, a za njima neretko iz Sarajeva i Zagreba, slušamo jadikovke na račun naše države kako ih tobože ugnjetava, ugrožava i širi se hegemonija iz naše prestonice na region, time ugožavajući druge države, teritorije i narode.\nZanimiljivo je da uglavnom činovnici iz Prištine prednjače u paranoji u odnosu na svoj stav prema Beogradu. Pre svih Aljbin Kurti, Vljosa Osmani i drugi političari koji upravljaju privremenom Vladom u Prištini. Kontinuirana hajka na Srbiju iz Prištine traje decenijama, naročito pojačana nekako, s početkom rusko-ukrajinskog sukoba. Argumentaciju koju koriste ovi lokalni političari je da Srbija jača u svakom segmetnu i kao takva predstavlja opasnost po bezbednost Balkana. Dodatna histerija iz pravca privremenih prištinskih institucija, nastaje momentom dopremanja vojne opreme i tehnike koju je naša zemlja ugovorila još pre tri godine i što je uobičajna praksa da modernizujemo i jačamo svoj vojni potencijal, sada kada zato imamo snage. Licemerju činovnika iz Prištine dodatno daje jačinu, odnos prema sopstvenom stanovništvu srpske nacionalnosti, koje je nipodaštavano na svaki način. Gotovo svakodnevno naši sunarodnici doživljavaju neku vrstu maltretiranja, skrnavljena naših verskih obeležja i na kraju anticivilizacijska odluka o zabrani glasanja za Republički parlament i predsedničke izbore, čime su pokazali odusustvo bilo kakvog državnog i društvenog demokratskog kapaciteta. Da ne govorimo o akutelnom procesu protiv nekadašnjih visokih činovnika tzv vlade u Prištini, koji se vode protiv Hašima Tačija, Kadrija Veseljia, Krasnićija i drugih koji se terete za zločine protiv čovečnosti, počinjeni nad našim narodom. Privremene prištinske institucije guše se u svojim sopstvenim probelmima i uz svesrdnu pomoć medjunardne zajednice nisu u stanju da izgrade i jednu iole demokratsku i funkcionalnu instituciju već decenijama. Koristeći bajate recepte i jeftine političke trikove ne bi li anestezirali sopstveno stanovništvo i prebacili im pažnju na nekakvu imaginarnu opsnost od Beograda, u Prištini od danas do sutra tumaraju od nemila do nedraga, što bi naš narod rekao. Tumaraju tako, sve dok pojedini strani centri moći ih podržavaju u tome, ali ironija je takva da svemu tome dodje kraj, pa će jednog dana, a najverovatnije kasno shvatiti da smo im mi preči kao prvi susedi i komšije od onih koji su tu došli iz sopstvenih interesa, a ne zbog interesa albanske zajednice. Tako da u perspektivi svi oni činovnici koji budu gledali u Beograd i Srbiju kao na faktor opasnosti, neće uspevati da izgrade funkcionalno društvo u svojoj zajendici, dok naprotiv, ako se pojavi političar koji će razmišljati u pravcu dobrih odnosa i saradnje, taj će prvi imati šansu da unapredi na prvom mestu životni standard stanovništva koji predstavlja.\nU sopstvenoj nesnadjenosti odnosa prema Srbiji ništa manje ne zaostaju ni pojedini političari i iz Podgorice. Prednjači ko bi drugi do Milo Djukanović. Njemu takodje ne godi jačanje Srbije na svim poljima, naročito vojno. No, nimalo mu ne smeta, kada njegov mandatar i ostali iz Vlade Crne Gore, apliciraju gotovo u očaju za dopremanje osnovnih životnih namirnica iz Beograda. Drugi apsurd koji se tiče Crne Gore, je da kao članica NATO-a, izražava bojazan od naoružanja Srbije, koji ni u pomisli to ne radi iz bilo kakvih aspiracije prema ikome, već naša zemlja jača defanzivnim naoružanjem, radi većeg stepena bezbednosti sopstvene teritorije i čuvanja suverentiteta. Ruku na srce, stavovi iz Podgorice nisu stavovi naroda Crne Gore, već pojedinaca koji takodje da bi zavredeli medijsku pažnju i za jednokratnu upotrebu okrivljuju Beograd za šta im god padne napamet, takodje s ciljm skretanja pažnje javnosti na neartikulisanu političku i društvenu scenu u celini u svojoj zemlji.\nIz Sarajeva je konstanta u vidu ljubomore u odnosima izmedju Srbije i svog naroda u Republici Srpskoj, koji je na najvišem mogućem nivou sve zahvaljujući predsedniku Srbije koji je izgradio takav nivo poverenja svakom srpskom čoveku i usadio osećaj spokoja u vidu pažnje koju pruža naša zemlja svim našim sunarodnicima ma gde živeli u regionu. Takav odnos gotovo da nije nikada postojao u istoriji, naprotiv, često se dešavalo da usled sopstvenih problema u matičnoj zemlji naši državnici zanemare status i postojanje Srba van matice. Predsednik Vučić je pre svega organizovanošću i silom svog autoriteta i zalagnja doprineo da mostovi izmedju Srbije i Srba ma gde oni živeli nikada bolje nisu prohodniji i nikada frekfentnija nije konekcija izmedju vlasti naše zemlje sa Srbima iz regiona.\nPojedini predstavnici iz Sarajeva koji okrivljuju i optužuju Srbiju za koješta i da se čitav dan,od zore do mraka bave sopstvenim dilemama i lavirintima pravnim i svakim drugim nejasnoćama, ne bi stigli ni u doglednoj budućnosti da uspostave optimalno funkcionisanje jedne od najčudnijih institucionalnih postavki u jednoj zemlji na planeti. Dakle, kada srede u svojoj kući red, onda kao kredibilni političari bi imali kapacitet da istupe i govore o bilo kavkom stavu naše zemlje i potezima Srbije, ovako do tada jednostavno nisu takmac Beograda za bilo kavko polemisanje po pitanju integriteta.\nDok od svih pometnutih, najzabavnije izjave stižu nam iz Zagreba. Njihovi predstavnici bave se Srbijom kao lajt motivom svakodnevno i nezabilazno. Iako članica Evropske unije i Nato saveza, Hrvatska gradi svoju politiku ali za unutrašnju upotrebu na kontu imaginarnog retoričkog obračuna sa Srbijom. Kaže njihov predsednik Milanović, da je Hrvatskoj mera za poredjenje jedna Španija, a ne Srbija, valjda čovek je procenio da duhovitost donosi koji politički poen više. Tako svakodnevno na hrvatskom medijskom nebu predsednik Srbije je jedna od glavnih tema, para im oči napredak Srbije pa kud će, oni na svaki način, diskvalifikuju Srbiju po svakom osnovu, ne bi li zabavili svoju domaću javnost i da im skrenu pažnju sa Španije sa kojojm se nadmeću kako kaže Milanović.\nOno što povezuje sve navedene centre i njihove političare u odnosu prema Srbiji i predsedniku Srbije je nemoć, zavist u prostom algoritmu koji kaže: Srbija suvereno donosi odluke po svim vitalnim pitanjima vezanim za kretanje kursa države, dok svi oni to ni izbliza nisu u stanju.\nDa ne govorimo o spoljnoj politici tzv. vlade u Prištini, koja je po priznaju automatizovana sa američkom, legalnost ulaska u NATO kada je u pitanju Crna Gora, nefunkcionalnost države kakva je Bosna i Hercegovina, pa i uz pomoć činovnika medjunarodne zajednice koji nadgleda procese, to je na najmanjem nivou izgradjenosti i uskladjenosti. Zagreb mora po automatizmu donosti odluke koje se neretko kose sa istorijskim i svakim drugim tekovinama hrvatskog naroda. Srbija je jedina od svih pomenutih samostalna, nazavisna, suverena, krči sama svoj put ka napretku, uz vodjstvo predsednika Vučića postala kredibilna i prepoznata kao prvi i ključni faktor za mir i stabilnost gradjana na zapadnom Balkanu.\nŠto kaže naš narod lako je iza šest volova gurati plug, a naša Srbija ponosna i uspravna sama svojim plugom, svoju njivu obradjuje, e tu je medja izmejdu njih i nas.


TURKOVIĆ SA AL ZAYANIJEM: NEOPHODNO ZAPOČETI SNAŽNIJU SARADNJU BIH I KRALJEVINE BAHREIN | Hayat.ba\nTURKOVIĆ SA AL ZAYANIJEM: NEOPHODNO ZAPOČETI SNAŽNIJU SARADNJU BIH I KRALJEVINE BAHREIN\nZamjenica predsjedavajućeg Vijeća ministara i ministrica vanjskih poslova Bosne i Hercegovine, tokom službene posjete Kraljevini Bahrein, danas je, 28. marta 2021. godine, sa ministrom vanjskih poslova Abdullatifom bin Rashidom Al Zayanijem razgovarala o unapređenju saradnje, borbi protiv pandemije i vanjskopolitičkim prioritetima dvije prijateljske zemlje.\nMinistri su se usaglasili da je neophodno započeti snažniju saradnju Bosne i Hercegovine i Kraljevine Bahrein, posebno u oblasti investicija, turizma, trgovinske razmjene i kulture. U tom kontekstu, naglašena je potreba poboljšanja ugovornog regulisanja bilateralnih odnosa, čije će usaglašavanje i potpisivanje doprinijeti razvoju odnosa.\nTokom susreta ministara i delegacija dva ministarstva vanjskih poslova, ministrica Turković je informisala bahreinskog kolegu o trenutnoj situaciji izazvanoj pandemijom COVID-19, te problemima s kojima se suočava naša zemlja u nabavci vakcina.\nNa sastanku je ukazano i na potrebu intenziviranja privredne saradnje kroz povezivanje različitih privrednih subjekata i komora, ali i održavanja bilateralnih konsultacija.\nMinistri su se usaglasili da je potrebno započeti proceduru zaključivanja sporazuma o slobodnom viznom režimu za bh. državljane nosioce diplomatskih i službenih pasoša.\nZa nosioce običnih pasoša je sugerisana mogućnost elektronske aplikacije, koju Bahrein primjenjuje sa drugim zemljama.\nMinistar Al Zayani se interesirao o napretku naše zemlje ka euroatlanskim integracijama. Ministrica Turković je informisala kolegu o trenutnom napretku naše zemlje, te obavezama koje je potrebno ispuniti u narednom periodu.\nMinistar Al Zayani je kazao da Kraljevina Bahrein i Bosna i Hercegovina imaju mnoge zajedničke vrijednosti, posebno kada je u pitanju multietnički karakter, te da postoje mnoge oblasti u kojima se može ostvariti čvršća saradnja.\nŽESTOKE RASPRAVE: HDZ VRŠI PRITISAK NA SDA I OPOZICIJU U FBIH, KAKO SE PONAŠAJU PALMER I EICHHORST\nMirza Imamović - 02/12/2021 11:01 0\nŽestoke rasprave se vode iza zatvorenih vrata u zgradi Delegacije Evropske unije u Bosni i Hercegovini o izbornoj reformi.\nADIS AHMETOVIĆ: IZMJENAMA IZBORNOG ZAKONA SE NE SMIJU DODATNO UTVRĐIVATI ETNIČKE PODJELE\nNermina Hasić - 02/12/2021 11:01 0\nNjemački parlamentarac iz Socijaldemokratske partije (SPD) Adis Ahmetović je tokom posjete Bosni i Hercegovini poručio da se izmjenama Izbornog zakona ne smiju povlačiti etničke linije.\nEICHHORST I PALMER: SVJESNI SMO OZBILJNOSTI POLITIČKE KRIZE, NAŠA PORUKA JE JASNA\nNermina Hasić - 02/12/2021 10:32 0\nEvropska izaslanica Angelina Eichhorst i američki izaslanik Matthew Palmer su se osvrnuli na dosadašnje pregovore o političkim promjenama u Bosni i Hercegovini te istakli kakva očekivanja imaju.\nŽESTOKE RASPRAVE: HDZ VRŠI PRITISAK NA SDA I OPOZICIJU U FBIH,...\nADIS AHMETOVIĆ: IZMJENAMA IZBORNOG ZAKONA SE NE SMIJU DODATNO UTVRĐIVATI ETNIČKE...\nŽELJEZNICA NA SJEVERU KINE NA UDARU HLADNOG TALASA: VIŠE OD 300...\nSIPA TUŽILAŠTVU ZDK PREDALA ČETIRI OSOBE, OČEKUJE SE DOVOĐENJE KASUMOVIĆA\nNA JEDNOM OD SARAJEVSKIH FAKULTETA, STUDENTI ĆE OD 20. DECEMBRA MOĆI...


Ešton i Tači: Veliki korak napred\nKosovski premijer Hašim Tači rukuje se sa visokom predstavnicom EU za spoljnu politiku Ketrin Ešton, u Briselu, 1. marta 2012.\nVisoka predstavnica EU za spoljnu politiku i bezbednost Ketrin Ešton u Briselu se sastala sa premijerom Kosova Hašimom Tačijem. Eštonova i Tači su istakli značaj sporazuma o regionalnom predstavljanju, a predstavnica EU naglasila je da je glavni cilj dijaloga Beograda i Prištine da se obe strane približe Uniji. Eštonova je postignuti sporazum nazvala „istorijskim“ i ocenila da je u pitanju veliki korak napred.\nEštonova je takodje rekla da se nada da će uskoro početi rad na studiji izvodljivosti za Kosovo. "Pred vama je i dalje dug put, ali ste upravo prešli važnu deonicu", rekla je Eštonova obraćajući se kosovskom premijeru. Tači je izjavio da je budućnost Kosova i Srbije, kao i svih zemalja u regionu, u EU i NATO, i saglasio se da je postizanje sporazuma sa Beogradom bio događaj od ključne važnosti. Kako je naveo - “bio je to težak korak zbog tereta prošlosti, ali neophodan radi zajedničke evropske perspektive.”\nHašim Tači u Briselu je razgovarao i sa evropskim komesarom Štefanom Fileom, koji je zatražio da vlasti u Prištini izrade "sveobuhvatan, dugoročni program za sever Kosova." "Na kosovskim vodjama je da se nagode oko nužnih reformi, pre svega na polju vladavine zakona i trgovine", poručio je komesar.


Dodik: Ako Kosovo dobije stolicu u UN-u, potpuno legitimno isto to može tražiti i Republika Srpska\nponedeljak, 16 jul 2018 16:53\nPredsjednik Republike Srpske Milorad Dodik rekao je da svaki pokušaj da se Kosovo etablira u UN kao međunarodno priznata država stvara mogućnost da i Republika Srpska potpuno legitimno to isto traži, te poručio da u to niko ne treba da sumnja.\nDodik je istakao da treba insistirati na povezivanju pitanja Kosova i Metohije i Republike Srpske jer je riječ o gotovo identičnim okolnostima, uprkos tvrdnjama stranaca da Albanci imaju pravo na samostalnu državu, a Srbi nemaju.\n"Bivši britanski ambasador /Čarls/ Kraford na jednom skupu u Budimpešti rekao je da je međunarodna zajednica nepravedna i da nema iste standarde: za Kosovo će reći da tamo žive dva naroda koja se ne podnose i međunarodna zajednica kaže - u redu, Albanci imaju pravo, raziđite se. A, u BiH isto tako postoje narodi koji kroz istoriju ratuju, a tamo je međunarodna politika - `Ćuti, biće kako mi kažemo`. Ali, to nikada nije za sva vremena", izjavio je Dodik za "Sputnjik", a prenosi ATV portal.\nOn je istakao da nije političar koji je spreman da kod Srba gradi iluziju o BiH jer je Srbima bilo dovoljno iluzija za dvije Jugoslavije.\nDodik je naglasio da vjeruje da u BiH - kao oronuloj i propaloj zemlji koja se održava isključivo intervencionizmom stranaca prema "refleksu mirovnog sporazuma koji su bitno oskrnavile zapadne zemlje" - neće doći do sukoba, nego da će se zajedničke institucije urušiti i da će "samo prihvatiti legitimitet onog što samo po sebi funkcioniše".\n"A, Republika Srpska jedina ima šansu da samostalno funkcioniše", rekao je Dodik, odgovarajući na pitanje da li Srpska može da traži samostalnost ukoliko Priština bude insistirala na stolici u UN.\nPredsjednik Republike Srpske istakao je da je posvećen funkcionisanju mira i da Srbi nemaju razloga za otvaranje bilo kakvog sukoba.\nViše iz ove kategorije « Savjet ministara koči izgradnju autoputa Banjaluka - Mliništa Dodik: Srbi sa spiska Munire Subašić u realnoj opasnosti »


Bonusi na Wall Street-u i dalje enormni – Bankar.me\nMarch 9, 2016 BERZA, PLANETA, SAD, SVE VIJESTI, SVIJET Leave a comment\nProsječni bonusi na Wall Streetu lani su smanjeni za 9 posto, na 146.200 dolara, no i dalje su značajno viši od onih za vrijeme finansijske krize, ali i manji nego što su bili prije 10 godina, pokazao je izvještaj nadzornih vlasti. Rekordan prosječan bonus iznosio je 191.360 dolara, a zabilježen je 2006. godine.Pad bonusa u prošloj godini proizlazi iz prilično loše godine za finansijski sektor, kojeg puno bolja situacija ne očekuje ni u 2016. godini. Dobit brokersko-dilerskih kompanija na burzi u New Yorku lani je pala za 10,5 posto, na 14,3 milijarde dolara, pokazuju podaci kancelarije za nadzor tržišta države New York. A dionice banaka zabilježile su slabije rezultate tokom cijele godine u poređenju s dionicama ostalih sektora.\n“Bonusi i zarade kompanija na Wall Streetu pali su u 2015., što odražava izazovnu godinu za finansijska tržišta“, poručile su u saopštenju nadzorne vlasti New Yorka.\nPremda je prosječan bonus lani smanjen, isplate su bile i dalje izdašne u mnogim područjima, uključujući one u hedge fondovima ili kompanijama koje se bave savjetovanjem u vezi spajanja i akvizicija, kažu stručnjaci za naknade.\n“Ima puno milionskih dolarskih bonusa, no puno ih je manje nego što ih je nekad bilo“, kazao je Alan Johnson, izvršni direktor u savjetodavnoj kompaniji Johnson Associates.\nI dok su bonusi smanjeni, plate direktora u prosjeku su i dalje visoke. Prema zadnjim dostupnim podacima, prosječna plaća na Wall Streetu, uključujući bonuse, u 2014. godini je porasla za 14 posto, na 404.800 dolara.\nNo, promjene u platama odraz su sve veće zabrinutosti na Wall Streetu da će globalna ekonomska kriza neko vrijeme još nagrizati zaradu finansijske industrije. “Bili smo previše optimistični posljednjih četiri, pet godina da će globalnoj ekonomiji krenuti na bolje“, kazao je Johnson.\nInvesticiona banka Morgan Stanley, čije su dionice potonule 18 posto od početka godine, već je primjerice ukinula 1.000 radnih mjesta u poslovanju s hartijama od vrijednosti koje nose fiksne prinose.\nPad prosječnog bonusa vjerovatno neće smanjiti pritiske na regulatore da zauzdaju plate na Wall Streetu. U paketu finansijskih reformi donesenom 2010., poznatim kao zakon Dodd-Frank, zakonodavci su pozvali regulatore da ograniče naknade koje ocjenjuje prekomjernima ili plate koje kompanije izlažu značajnim finansijskim gubicima. Dosad je, međutim, zabilježen slab napredak po pitanju sprovođenja tih pravila.\nPOJMOVIbonus plate Bonusi na Wall streetu su 20 milijardi dolara bonusi za bankare Ograničenje bonusa\nPrevious Guverner Banke Engleske upozorio na rizik u slučaju izlaska iz EU\nSljedeći MMF: Iscrpili smo sva rješenja


Drulović još ne zna na koga može da računa, ali hoće POBEDU! - Sportske.net\nDrulović još ne zna na koga može da računa, ali hoće POBEDU!\nOčekivalo se bar malo povoljnijih vesti kad je u pitanju kadrovska situacija u Partizanu, ali dan pred meč sa Bilbaom, trener Ljubinko Drulović ih nije doneo. Ipak, optimizam crno-belima ništa ne može da oduzme!\nAduric i drugovi doputovali u Beograd!Spektakl u Humskoj, dupli program za ''Grobare''!Nova tužba stigla u Humsku!Zlatni ''Orlići'', Zvezdaši i Partizanovci, ponovo zajedno!Žile se ne plaši ''uklete'' bele tačke!\n"Partizan je odigrao dve odlične utakmice do sad (u Ligi Evropa), a sutra nas očekuje značajna utakmica ako želimo da nastavimo tim putem. Imamo kvalitet da odigramo dobro i osvojimo tri boda", rekao je Drulović na konferenciji za novinare na stadionu Partizana.\nCrno-beli su prvi na tabeli Grupe L sa dve pobede, odnosno šest bodova, dok je španski tim drugi sa tri boda manje.\nNa trećem mestu je AZ Alkmar sa, takođe, tri boda, dok je Augsburg poslednji bez bodova.\nDrulović, koji je prošle nedelje imenovan za trenera crno-belih, kazao je da u Atletiku "ima nekoliko velikih španskih imena", ali je istakao da je taj tim jak, pre svega, kao kolektiv.\n"U modernom fudbalu nema tajni, videli smo njihove slabosti i pokušaćemo da ih iskoristimo. Verujem da možemo da ih iznenadimo", rekao je Drulović.\n"Na papiru, oni su favorti, jer dolaze iz jake španske lige. Pobeda bi bila fantastičan rezultat, i remi može da bude dobar rezultat, ako gledamo tabelu. Partizan je veliki klub, uvek igramo na pobedu, tako da ćemo gledati da osvojimo tri boda", naveo je\nOn je podsetio da Partizan ima velikih problema spovređenim igračima, među kojima su i nosioci igre - Saša Ilić, Stefan Babović, Umaru Abubakar, Gregor Balažic, Marko Jevtović i Darko Brašanac.\n"Očekuje nas zahtevna i teška utakmica, jer je Atletiko jedna od boljih španskih ekipa i bilo koji tim da izađe na teren je jak. Mi imamo kadrovskih problema, klinička slika nije na željenom nivou, ali ko god da izađe na teren sutra, verujem da će dati maksimum", rekao je Drulović.\n"Saša Ilić je van stroja, ne možemo da računamo na njega. Za Babovića, Balažica i Abubakara ćemo videti danas... Partizanu nedostaju i dva vezna igrača, Jevtović i Brašanac, koji neće moći da igraju. Pokušaćemo da nađemo najbolje solucije na toj poziciji", dodao je Drulović.\n"Nikola Leković je bliži poziciji levog beka na sutrašnjoj utakmici. Nemanja Petrović će imati svoju funkciju. Još nisam definitivno odlučio ko će igrati, sve zavisi od povređenih, ko će moći od njih da igra ili ne", rekao je Drulović.\nFudbaleri Partizana su u poslednje tri utakmice Super lige Srbije promašili tri jedanaesterca, i to sva tri na golu ka južnoj tribini.\nNovinare je zanimalo da li crno-beli od sad vežbati penale na toj strani, a ne kao do sada, ka severnoj.\n"Zagrevamo se tamo po tradiciji... Splet okolnosti je da je Partizan poslednja tri penala promašio na strani ka jugu. Verujem da ćemo razbiti taj maler, imamo dobre izvođaće penala. Sve je to sastavni deo igre", naveo je Drulović.\n"Igrači treba da daju maksimum na utakmici, znamo da igramo protiv dobre ekipe, ali mi smo Partizan. Pokazali smo da imamo kvalitet da igramo protiv svih ekipa", dodao je Božinov.


Aprli u galerijama Kulturnog centra Beograda - LookerWeekly.com magazin\nU galeriji Podroom biće otvorena izložba „Art&Science“, nastala u okviru projekta Evropska mreža digitalne umetnosti i nauke. Izložba će trajati od 7. do 27. aprila u Kulturnom centru Beograda, a na njoj će biti predstavljeni radovi domaćih i inostranih umetnika. Evropska mreža digitalne umetnosti i nauke (European Digital Art and Science Network) je projekat finansiran kroz program Kreativna Evropa Evropske komisije. Na nacionalnom nivou, Centar za promociju nauke producira dva prvonagrađena rada u okviru selekcija za 2015. i 2016. Pobednici za 2015. godinu su Aleksandra Jovanić i Bogdan Stefanović, čiji će radovi premijerno prikazuju na ovoj izložbi. Pored njih, prva Art & Science izložba u Srbiji predstavlja i radove Žizele Nunjes iz Portugala, Vernera Jauka iz Austrije i Sedrika Brandilija iz Francuske, kao i Meta Pajka iz Velike Britanije, koji izlaže pod nazivom Universal Everything. Koordinator projekta je Ars elektronika iz Linca (Ars Electronica), a pored Centra za promociju nauke iz Beograda, partneri su i Sajens geleri iz Dablina (Science Gallery), DžiVi art iz Londona (GV Art), Laboral iz Hihona (LABoral), Etopija iz Saragose (Etopia), galerija Kapelica iz Ljubljane i DIG galerija iz Košica. Tri najznačajnije evropske naučne institucije – CERN, Južna evropska opservatorija (ESO) i Evropska svemirska agencija (ESA) sa osam kulturnih i naučnih tačaka Evrope kreirale su jedinstveni spoj sa ciljem uspostavljanja novog, relevantnog modela povezivanja i predstavljanja nauke i umetnosti.


U slučajevima kada neka osoba iz Bosne i Hercegovine traži vraćanje ili viđanje djeteta koje se nalazi u nekoj od država potpisnice Konvencije, Ministarstvo pravde Bosne i Hercegovine, uz zahtjev za viđanje djeteta ili zahtjev za vraćanje djeteta, inostranom centralnom izvršnom organu dostavlja i potrebnu dokumentaciju u skladu s Konvencijom o građansko-pravnim aspektima međunarodne otmice djece.\nMinistarstvo o poduzetim radnjama stranog centralnog izvršnog organa, kao i o relevantnim informacijama, dobijenim u postupku, obavještava podnosioca zahtjeva.\nSlična situacija je i kada zahtjev za povrat djeteta upućuje osoba izvan Bosne i Hercegovine, a dijete se nalazi u Bosni i Hercegovini. Tada, nakon što se zaprimi zahtjev od nadležnog inostranog centralnog izvršnog organa, Ministarstvo pravde BiH utvrđuje da li je zahtjev sačinjen u skladu sa Konvencijom, te u slučaju ako je isti uredan proslijeđuje ga nadležnom entitetskom ministarstvu pravde, koji ga dalje upućuje na rješavanje stvarno i mjesno nadležnom sudu.\nUkoliko zahtjev nije kompletan, Ministarstvo pravde BiH isti neće odbaciti nego će putem centralnog izvršnog organa države koja podnosi zahtjev zatražiti dopunu i kompletiranje zahtjeva u skladu sa odredbama Konvencije.\nSpisak svih centralnih organa država članica možete pronaći ovdje


Inicijativa vijećnika Habibije u Gradskom vijeću Bihać za izgradnju fabrike vode na izvorištima Klokot i Privilica: O kakvoj fabrici vode se radi? (VIDEO)\nPosljednja sjednica Gradskog vijeća je porpilično burna bila, popraćena sa dvije inicijative koje su naišle na pozitivne reakcije građana.\nNaime, vijećnik Dinko Bećirspahić (SBB) je podnio inicijativu da se na nacionalnom spomeniku Bosne i Hercegovine “Garavice” u Bihaću podigne visoki jarbol s državnom zastavom BiH, a njegov kolega vijećnik Adnan Habibija (SDP) je podnio incijativu za izgradnju fabrike vode na izvorištima Klokot i Privilica.\nInicijativa vijećnika Habibije je građanima poprilično nejasna, pa smo u kontaktu sa njim došli do saznanja da je i on primio veliki broj poziva građana, prema kojima je jasno da mnogi nisu upoznati o kakvoj se fabrici vode doista radi.\nNaime, ovdje se ne radi o fabrici vode koja bi proizvodila vodu za komercijalnu upotrebu, te istu distribuirala kao flaširanu kroz trgovinu. Prema njegovim riječima, ovdje se radi o fabrikama vode, koje bi “proizvodile” vodu prije nego ta ista dođe u vodovodini sistem i bude distribuirana u domaćinstva.\nU fabrikama bi se trebala voda dodatno pročistiti, raznim tehnološkim postupcima i kao takva, dostribuirati domaćinstvima priključenim na vodovodnu mrežu u Bihaću.\nSlična fabrika je napravljena u Novom Sadu, koja snabdijeva preko 135.000 domaćinstava, način rada možete pogledati u video prilogu:\nObjavio: Čet, 14/09/2017 - 11:13


Istinski spektakl viđen je u Mančesteru, gde su Junajted i Roma odigrali meč za pamćenje, na kraju je bilo 6:2 (1:2) za “crvene đavole”. U drugom polufinalu Viljareal je kod kuće savladao Arsenal sa 2:1 (2:0).\nFinale Lige Evrope biće odigrano u Gdanjsku.\nU Mančesteru smo mogli da vidimo sve najbolje od fudbala: poveo je Junajted preko Bruna Fernandeđa u 9. minutu, a do poluvremena Roma je “okrenula” na 2:1 preko Pelegrinija iz penala u 15, odnosno Džeka u 34. minutu.\nTek što je počelo drugo poluvreme, u 49. minutu, Kavani je izjednačio, a onda je krenula rapsodija Junajteda, istina potpomognuta i crvenim kartonom (drugi žuti) za Sebaljosa u 58. minutu.\nSamo čest minuta kasnije Kavani je dao još jedan gol, zatim je Bruno Fernandeš dao još jedan iz penala (72. minut), pa onda Pogba u 77. minutu, pa Grinvud deset minuta kasnije.\nNema sumnje da nas u revanšu u Rimu očekuje još jedna spektakularna utakmica.\nU Španiji, Viljareal je već u prvih pola sata poveo sa 2:0, preko Trigerosa (6. minut) i Albiola (30), da bi Arsenal, preko Pepea iz diskutabilnog penala, smanjio na 2:1 u 73. minutu, pa u London nosi vrlo aktivan rezultat.\n"Žuta podmornica" ima za čim da žali, pošto su u jednom momentu imali dva gola prednosti, ali i igrača više na terenu.\nSituacija se promenila za manje od pet minuta, u periodu od 73. do 77, kada su "tobdžije" prvo smanjile zaostatak, da bi potom Etijen Kapu, veznjak domaćih, dobio crveni karton.


Pavić: Sporazum Saveza za promjene, SDA i DF je besmislen – Zvornik Danas\nNaslovna/VIJESTI/Politika/Pavić: Sporazum Saveza za promjene, SDA i DF je besmislen\nBANJALUKA Predsjednik DNS-a Marko Pavić izjavio je da je sporazum kojeg su potpisali SDA, DF i Savez za promjene besmislen, ocijenivši da je riječ o marketinškom triku.\nPavić je istakao da potpisnici sporazuma nemaju većinu ni u Republici Srpskoj, niti nacionalnu većinu u Federaciji BiH, a nemaju ni matematičku većinu na nivou BiH pošto imaju 21, a potrebna su im 22 poslanika.\n„Ovaj sporazum je vid pritiska, najviše na /predsjednika HDZ-a BiH/ Dragana Čovića, da bi iz jednog takvog sporazuma proizašlo to da mu se i on pridruži. Mislim da to nije način kako bi se neko pridobio“, rekao je Pavić za „Euroblic“.\nOn je najavio da će DNS krajem ove ili početkom naredne sedmice završiti razgovore sa SNSD-om i SP-om, te da će organi DNS-a donijeti odluku da li je dogovor sa te dvije stranke ono što DNS zadovoljava.\n„Ako jeste, onda ćemo korektno obavijestiti SDS i nećemo ići na dalje razgovore, a ukoliko ga ne postignemo, onda ćemo svakako sa njima /SDS-om/ razgovarati“, dodao je Pavić.\ndf izbori 2014 kolaicija marko pavic sarajevo sda sds sporazum


Izetbegović: Za saradnju s Vučićem, ali ne na štetu BiH | Zvornik Danas\non: 18. децембра 2017 In: Ex-Yu, naslovna, Politika, VIJESTI\nSARAJEVO – Bošnjački član Predsjedništva BiH Bakir Izetbegović izjavio je da je spreman na dijalog i saradnju sa predsjednikom Srbije Aleksandrom Vučićem, ali ne i za bilo koji ustupak koji je štetan za interese BiH.\nIzetbegović je ocijenio da će Vučić voditi politiku pomirenja i da ne namjerava da učestvuje u bilo kakvoj destabilizaciji prilika u regionu, te istakao da je „ponovni napad na suverenitet i teritorijalni integritet BiH preopasna stvar i kreirao bi vir koji može progutati svakoga“.\n„Vučić će voditi politiku pomirenja, izgovarati riječi radi kojih će dobijati pohvale, a ulogu onih koji slabe pozicije oponenata, koji izgovaraju ružne i nedolične riječi, nosiće pojedini mediji i političari nižeg ranga, poput (ministra odbrane Srbije Aleksandra) Vulina ili (predsjednika Republike Srpske Milorada) Dodika“, rekao je Izetbegović za beogradski list „Danas“.\nKada je riječ o pitanju granice između BiH i Srbije, Izetbegović je ocijenio da je Vučić na nedavnim razgovorima u Beogradu očigledno bio razočaran njegovim stavom da pitanje ugovora o granici ne želi rješavati „prema željama i interesima Srbije“ nego na način da obje zemlje ostvare svoje suverene interese i prava.\n„Otvorena pitanja duž državne granice mogu se dogovorno riješiti bez ikakve razmjene teritorije, na principima prekogranične saradnje“, zaključio je Izetbegović.\nOn je ponovio da je „spreman svim sredstvima braniti teritorijalni integritet i suverenitet BiH“ i poručio da je to njegovo „pravo i ustavna i zakonska obaveza“.\n„A što se tiče želja i težnji, `snova` kako to kaže Dodik, one se neće ugasiti u dobrom dijelu srpskog korpusa, ali će biti prevladane kroz proces sazrijevanja i prihvatanja realnosti. Ne može se srušiti Dejtonski mirovni sporazum, a da se ne sruši mir, nijedan narod u BiH nema pravo uzeti sebi teritoriju koja pripada svima, ali može se ići dalje u ekonomski nazadak i izolaciju, u siromaštvo koje će djelovati otrežnjujuće“, rekao je Izetbegović.\nOn je ocijenio da se Republika Srpska ne može upoređivati sa Kosovom, da nema „pravnih, istorijskih i moralnih preduslova za otcjepljenje tog entiteta“ i da bi se to moglo učiniti samo, eventualno, nasiljem.\n„Ne bih nikome preporučio da se u takvu nepravdu i avanturu zaista i upusti“, dodao je Izetbegović.\nOznake: aleksandar vucicbakir izetbegović


DRUŠTVENA ODGOVORNOST KLUBA PRIVREDNIKA GORNJI MILANOVAC\nDruštveno odgovorno poslovanje može se okarakterisati kao zadovoljavanje potreba svih direktnih i indirektnih aktera i stavljanje svih aspekata (ekonomskih, ekoloških, socijalnih) u funkciju opšteg dobra.\nSvi akteri Udruženja imaju deo odgovornosti prema društvu, vodeći računa o ekonomskom aspektu poslovanja. Dugoročno pozicioniranje privrednog društva na tržištu i kontinuirano unapređenje poslovanja moguće je samo ukoliko se osnovne vrednosti filozofije društvene odgovornosti ugrade u poslovnu politiku organizacije.\nKlub privrednika Gornji Milanovac radi na uspostavljanju i pšromovisanju principa društveno odgovornog poslovanja.\nPod pokroviteljstvom Kluba, kompanije članova dodeljuju godišnje stipendije najboljim đacima i studentima u Gornjem Milanovcu godinama unazad.\nDa je odgovornost prema društvu u kome živimo i radimo velika, ali istovremeno i najlepši deo poslovanja koji se pokazuje dosledno.\nTakođe, u svim vanrednim prilikama, Klub privrednika je učestvovao u pomoći široj zajednici - lokalne zajednice I institucije su primile značajnu pomoć koju su, pod pokroviteljstvom ovog Kluba davale kompanije članova.\nCILJ I MISIJA ISTORIJAT I SEDIŠTE KLUBA DRUŠTVENA ODGOVORNOST NARODNA SKUPŠTINA REPUBLIKE SRBIJE VLADA REPUBLIKE SRBIJE ZAŠTITNIK GRAĐANA OPŠTINA GORNJI MILANMOVAC NACIONALNA ALIJANSA ZA LOKALNI EKONOMSKI RAZVOJ - NALED


Radio televizija Rožaje - Dvanaesta sjednica Izvršnog odbora Fudbalskog saveza Crne Gore\nNa sjednici je jednoglasno usvojen kalendar takmičenja za jesenji dio sezone 2020/21 kao i Propozicije Telekom 1. CrnogorskeFudbalskeLige, Druge lige, Omladinske, Kadetske, Ženske i Futsal lige, kao i Kupa Crne Gore za seniore.\nTakmičenje u eltinom rangu počinje 15. avgusta i tokom jesenjeg dijela sezone, koji se završava 13. decembra, odigraće se 19 prvenstvenih kola. Shodno odluci donijetoj na V sjednici Izvršnog odbora tokom sezone 2020/21 timovi koji nastupaju u Telekom 1. Crnogorskoj Ligi biće obavezni da tokom svih 90 minuta utakmice na terenu imaju dva igrača koja su na dan odigravanja utakmice mlađa od 21. godinu.\nTakmičenje u Drugoj ligi Crne Gore počinje 23. avgusta i u jesenjem dijelu sezone, koji se završava 3. decembra, odigraće se 19 prvenstvenih kola.\nNa sjednici donesena je važna Odluka da se nastavi sa postavljanjem reflektora na crnogorskim fudbalskim stadionima, tako da će u narednom periodu započeti realizacija projekta postavljanja reflektora u Beranama, Bijelom Polju, Baru i Kotoru.\npogledano 150 puta\tZadnji put promjenjen Četvrtak, 30 Juli 2020 10:29


NAŠ GOST: Jelena Marinković – KNJAZ PRESS – KNJAZ PRESS\n15 juna, 2019 15 juna, 2020 KNJAZ PRESS\nNAŠ GOST: Jelena Marinković – KNJAZ PRESS\nJelena Marinković, sportiskinja i najjača žena u Srbiji i Evropi (powerlifting) bila je gošća nezavisnog portala KNJAZ PRESS.\n„Svakom treningu prilazim sa strahopoštovanjem.“\nPrevious POLITIKA: Od fakultetske diplome vrednija „E“ kategorija\n23 avgusta, 2019 u 11:00 pm\nPomozimo, jer je naša!!!\n27 avgusta, 2019 u 11:32 pm\nProslog vikenda u slovackom gradu Bardejov odrzano je jako takmicenje u benchpress-u i mrtvom dizanju pod nazivom „Bardejovski jarmocni pohar“. Takmicenje je organizovano i propraceno od strane Slovenackog powerlifting saveza SASK udruzenog sa svetskim powerlifting federacijama XPC, IPL, WUAP I AWPC.\nJa sam se takmicila u obe discipline i benchpress i deadlift, koji je moja ljubav u ovom sportu ❤😁🍀💪.\nU benchpress-u sam overila svoj rekord sa evropskog prvenstva od 87.5kg i bila prva u kategoriji od zena u open kategorijama ali kako si spojili open i master, prvo mesto mi je izmaklo za nekoliko poena,tako da sam zauzela 2. mesto.\nRezultatom sam i vise nego zadovoljna jer je ovo bilo test takmicenje za ono sto sledi u oktobru i novembu.\nSredina oktobra je rezervisana za Zadar i WUAP BALKAN OPEN gde cu se takmiciti ali i polagati za licencu sudije. Zatim, ono glavno, najjace, svetsko prvenstvo takodje u Slovackoj gde opet napadam rekorde i idem po zlato i apsolutnu pobedu 💪🍀❤💃.\nA sada u Slovackoj, moja apsolutna dominacija na podijumu pri sva tri lifta u mrtvom dizanju sa pocetnim 170kg,175kg drugo dizanje i obaranje slovačkog rekorda i ujedno moj licni rekord sa podignutih 177.5kg.\nPresrecna zbog rezultata, nastavljam sa treniram jos jace, osecam se spremnom za svetsku scenu, za pocetak Slovacka pa lagano, do podijuma u Ohaju…


Neprimereni i senzacionalistički stavovi sindikata\nMinistarstvo prosvete, nauke i tehnološkog razvoja saopštilo je danas da su tumačenja stavova iznetih na sastanku Radne grupe, i senzacionalistička retorika predsednika Sindikata radnika u prosveti Slobodana Brajkovića, “krajnje neprimereni i usmerena protiv Radne grupe”.\nPredsednik Sindikata radnika u prosveti Srbije Slobodan Brajković uputio je juče otvoreno pismo ministru prosvete Srdjanu Verbiću u kojem ga pita “Kome treba zapošljavanje novih 2.000 ljudi u obrazovanju?” i zašto se insistira na zapošljavanju sekretara, referenata, psihologa, pedagoga, domara, spremačica.\nKako se navodi u saopštenju ministarstva, ta tumačenja su tendenciozna i pokazuju “nedostatak kulture” dijaloga predstavnika jednog od najvećih prosvetnih sindikata, “kojem je ukazano poverenje da učestvuje u radu Radne grupe za izradu cenovnika usluga u obrazovanju”.\n“Iznošenje u javnost predloga koji su se čuli na sastanku Radne grupe kao gotovih ili nametnutih rešenja, protiv kojih se ne može boriti nikako drugačije osim putem medijskih saopštenja, destruktivno deluje na sam proces usaglašavanja socijalnih partnera u Radnoj grupi”, navodi se u saopštenju.\nMinistarstvo smatra da je takav istup Brajkovića nekorektan prema ostalim članovima Radne grupe, koji nastoje da kroz diskusiju usaglase detalje finansiranja nastavnika i nenastavnog osoblja u okviru postojećih budžetskih ograničenja.\n“Verujemo da je dijalog socijalnih partnera jedini ispravan put rešavanja spornih pitanja koja se tiču radno pravnog statusa zaposlenih u obrazovanju”, navodi ministarstvo u saopštenju.


Sastanak sa predsednikom Vlade i ministrom odbrane Republike Irske | Predsednik Republike Srbije\n24.09.2019. - 18:12\nSastanak sa predsednikom Vlade i ministrom odbrane Republike Irske\nPredsednik Republike Srbije Aleksandar Vučić sastao se danas u Njujorku sa predsednikom Vlade i ministrom odbrane Republike Irske Leom Varadkarom sa kojim je razgovarao o bilateralnim odnosima i jačanju ekonomske saradnje dveju zemalja.\nPredsednik Vučić je zahvalio premijeru Varadkaru na kontinuiranoj podršci evropskim integracijama Srbije i naglasio da je ključni interes Srbije dalje unapređenje ekonomske saradnje sa Irskom, čiji primer uspešnog ekonomskog oporavka umnogome može da pomogne sprovođenju daljih ekonomskih reformi u Srbiji.\nOn je istakao da Srbija aktivno radi na poboljšanju poslovne klime u zemlji, o čemu svedoči i sve veći broj investicija iz inostranstva. Predsednik Vučić je izrazio nadu da će uskoro biti i veći broj investitora iz Irske, uputivši poziv premijeru Varadkaru da poseti Srbiju.


Nove mere u GSP: autobusi neće stajati na sve stanice i biće manje putnika - u prevodu nikome ništa nije jasno - mediji.net\nNove mere u GSP: autobusi neće stajati na sve stanice i biće manje putnika - u prevodu nikome ništa nije jasno\nNajveća bojazan Beograđana bila je kako da u gradskom prevozu obezbede propisanu distancu i kako da se ne zaraze u opštoj gužvi jednog autobusa. Praksa je do sada pokazala da to nije bilo izvodljivo, a ministar Lončar tvrdi da imaju rešenje za ovaj problem. Nije nam samo jasno kako će se tačno zamišljeno sprovesti u delo.\nKako je na dašanjoj konferenciji za novinare rekao ministar zdravlja Zlatibor Lončar jedna od novih mera kriznog štaba jeste uvođenje dodatnih linija gradskog prevoza, koji će funkcionisati na način koji do sada nije bio primenjivan.\nautobusiViše od 100 tekstova\nZlatibor LončarPreko 1300 vesti\ngspPreko 400 vesti\nPROFESOR KOČOVIĆ: I dalje ćemo imati rast broja zaraženih u Srbiji, a evo kada izlazimo iz CRNE kovid zone! (KURIR TELEVIZIJA)\nU Srbiji je u poslednja 24 sata testirano 22.497, a od toga je registrovano 7.782 novozaraženih. Nažalost, umrlo je 69 ljudi, a na respiratorima je 270 pacijenata.Na snagu su stupile i nove, oštrije mere, koje važe 15 dana.Srbija je ušla u takozvanu crnu korona ...\n10 pitanja i odgovora o novoj kovid bolnici: Ovo je tačna lokacija i putevi koji vode do nje\nNova kovid bolnica u Batajnici izgrađena je za svega 4 meseca i danas posle 17 sati primiće prve pacijente. Međutim, kako se nalazi na periferiji grada, mnogi nisu imali prilike da prođu pored njenog gradilišta pa ni sami nisu sigurni gde se ova bolnica tačno nalazi. Budući da će ovo mesto, ne samo...\nNARUČENO 1.400.000 DOZA: Vakcinacija kreće već početkom januara?\nHolandija bi mogla da počne vakcinaciju stanovnistva već od 4. januara\nPune bolnice u Zlatiborskom okrugu: Od 511 hospitalizovanih, 230 pacijenata je smešteno u Užicu\nU Opštoj bolnici u Užicu trenutno je hospitalizovano 230 pacijenata suspektnih i pozitivnih na korona virus, a na odeljenju intenzivne nege 17 osoba priključeno je na respiratore.\nHOLANDIJI SE ŽURI: Vlasti naručile 1.400.000 doza vakcine, čeka se isporuka\nHolandija očekuje da u januaru dobije oko milion doza vakcine američke kompanije Fajzer protiv korona virusa, izjavio je danas holandski premijer Mark Rute.Očekuje se, kako je dodao, i da u prvom kvartalu 2021. godine stigne još 400.000 doza vakcine Moderne.Rute je rekao i da bi u najboljem slučaju,...